स्वास्थ सुविधा के नाम पर बिहार भी हो रहल बा फेल , छपरा के एसएनसीयू में एक साल में लगभग 200 बच्चा लोग के मौत | Bhojpuriya Byar\nचितन दिवस में रूप में मनाई गई स्काउट के जन्मदाता लार्ड बेडेन पावेल की जयंती\nहथुआ में संत निरंकारी चेरीटेबल फाउंडेशन के द्वारा चलावल गईल सफाई अभियान\nबिहार विधानसभा के सभी सीटों पर अकेले चुनाव लड़ेगी आम आदमी पार्टी\nलोकतंत्र में जनता है मालिक , अगर आगे मौका मिला तो और काम करूंगा : नितीश\nमहिला फुटबॉल मैच में गोपालगंज की टीम ने चंपारण को 3-2 से हराया\nबिहार दारोगा बहाली परीक्षा में कोइ गडबड़ी नही हुई : सुनीत कुमार\nमोतिहारी में एगो स्कूल मास्टर के हाथपैर बांध के जमके धुनाई, लागल बा गंभीर आरोप\nहथुआ के बउरहवा शिव मंदिर, एहिजा कबो द्रोणाचार्य सावन में करावत रहले जलाभिषेक\nलखराव शिवालय में हथुआ महारानी सपरिवार कईली जलाभिषेक\nमातृभाषा – जन्म के बेरा से ही बोलल जाए वाला भाषा , निहोरा बा – भोजपुरी के गँवारू भाषा जनि बनाईं\nHome जिला जवार स्वास्थ सुविधा के नाम पर बिहार भी हो रहल बा फेल , छपरा के एसएनसीयू में एक साल में लगभग 200 बच्चा लोग के मौत\nस्वास्थ सुविधा के नाम पर बिहार भी हो रहल बा फेल , छपरा के एसएनसीयू में एक साल में लगभग 200 बच्चा लोग के मौत\nशैलेश कुमार पाण्डेयJan 09, 2020जिला जवार0\nसारण. लगभग 40 लाख के आबादी वाला सारण जिला में नवजात बच्चा लोग खातिर स्थापित एसएनसीयू (SNCU) नाकाफी साबित हो रहल बा . पिछलका दु साल में अभी तक एहिजा 382 बच्चा लोग के मौत हो चुकल बा जबकि एहिजा 4000 बच्चा लोग के भर्ती करावल गईल रहे . विभाग भी इहे मानत बा कि एसएनसीयू में कम क्षमता के चलते समस्या आ रहल बा . छपरा सदर अस्पताल में स्थापित एसएनसीयू खाली 12 बेड के बा जवन कि 40 लाख के आबादी वाला सारण जिला खातिर नाकाफी बा .\n12 बेड वाला अस्पताल में बा3बेड खराब\nवर्तमान में एहिजा 12 बेड में तीन बेड खराब बा जवना के लंबा समय से ठीक नईखे कईल गईल , यानी वर्तमान में सिर्फ एहिजा नौ बच्चा लोग के ही भर्ती लिहल जा रहल बा . अगर एसएनसीयू के आंकड़ा के बात कईल जाव तब एहिजा बीतल दु साल में 4082 बच्चा भर्ती करावल गईल बाड़े जईमें 1300 बच्चा लोग के रेफर कईल गईल बा . 2600 बच्चा लोग एहिजा से स्वस्थ होके लौटल बा लेकिन 382 बच्चा लोग के मौत हो गईल बा . विभाग के अनुसार प्रति हजार 30 नवजात बच्चा लोग के मौत सारण जिला में हो रहल बा बाकिर एसएनसीयू से जवन आकड़ा मिलल उ कुछु औरे कहानी बता रहल बा .\nका कह रहल बाड़े सिविल सर्जन\n382 बच्चा लोग के मौत के ऐह आकड़ा में उ बच्चा शामिल नईखन जवन की निजी अस्पताल में चल गईल बाड़े काहे से की छपरा के एसएनसीयू में सीट खाली ना रहेला . छपरा के सिविल सर्जन मधेश्वर झा भी मानत बाड़े कि छपरा सदर अस्पताल के एसएनसीयू के क्षमता काफी कम बा साथ ही स्टाफ के कमी भी ऐह एसएनसीयू के क्षमता के प्रभावित कर रहल बा . 12 में से3मशीन के खराब होखला के बात के सिविल सर्जन माधवेश्वर झा भी स्वीकार करत जल्दीए दुरुस्त करावे के बात कह रहल बाड़े .\nPrevious Postईरान के एक संदेश से कैसे बच गए अमेरिकी सैनिक ,महायुद्ध की तैयारी में था अमेरिका Next Postबक्सर के डुमराव में बिस्मिल्लाह खां के नाम पर खुली पहिलका सांस्कृतिक विश्वविद्यालय\nशैलेश कुमार पाण्डेयFeb 24, 2020\nशैलेश कुमार पाण्डेयFeb 23, 2020\nBhojpuriya Byar News Channel is run By Shailesh Kumar Pandey in Partnership with Crambo Pvt Ltd and Its love of our Bhojpuriya Bhai - Bihar & UP to Run this Website, We thanksalot for Bhojpuriya Mitti Apan Saan !!!\nThis Month: 16271\n© Copyright 2018 : Bhojpuria Byar\nPowered By Crambo Pvt Ltd


पापी के पाप काहे गंगा धोये रिलीज खातिर तइयार बा – Anjoria\nफरवरी 25, 2011\nभोजपुरी रीति रिवाज के विषय वस्तु पर शिक्षाविद् डा॰पी॰एन॰सिंह के बनावल भोजपुरी फिल्म “पापी के पाप काहे गंगा धोये” अब बन के तइयार बा आ रिलीज के इन्तजार में बा. अजय दीक्षित आ गुंजन कपूर के मुख्य भूमिका बा एह फिल्म में. कहानी के विलेन एगो नेता बा जवना के ज्यादती का बारे में बतावे वाला लोकगायक के ऊ मरवा देत बा. सही बात से अनजान ऊह गायक के पत्नी ओकरे घरे काम करत बिया आ लड़िका ओकरे देखरेख में पलात बा. आगा चल के ऊ लड़िका डाक्टर बन जात बा आ ओकर प्रेम एगो सवर्ण लड़की से हो जात बा. ई बाति ओह विलेन नेता के अउरी खदका देत बा बाकिर एहस पहिले कि ऊ कुछ करे ओकर पाप के घइला भर के फूट जात बा. फिल्म के शूटिंग छपरा जिला के गंजपर गाँव में करावल गइल बा. फिल्म के होली का मौका पर रिलजी करे के योजना बा.


Infinix Hot S3X Price in India, Full Specs - 17th January 2021 | Digit\nउत्पाद के नाम : Infinix Hot S3X\nInfinix Hot S3X Smartphone 6.2 -इंच स्क्रीन IPS LCD के साथ आवेला, जौना के रेज़ल्यूशन 720 X 1500 पिक्सल तथा पिक्सल घनत्व NA पर इंच बा | और एकर रैम3GB बा. Infinix Hot S3X Android 8.2 ओएस पे काम करेला.\nInfinix Hot S3X Smartphone October 2018 मे लॉंच भईल रहे|\nInfinix Hot S3X मे कनेक्टिविटी के तरीका बा : ,GPS,Wifi,HotSpot,Bluetooth,\nInfinix Hot S3X के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|


गोपालगंज – Page2– टटका खबर\nगोपालगंज के कुचायकोट में एगो व्यापारी के छुरा से गोद गोद के हत्या\nविधवा के हाथ के बनल खाना के विरोध का बाद प्रधानाध्यापिका निलंबित\nगोपालगंज के जिलाधिकारी राहुल सिंह बरौली प्रखंड के कल्याणपुर मध्य विद्यालय के प्रधानाध्यापिका पुष्पा राय के निलंबित करे के आदेश जारी क दिहले बाड़न. पुष्पा राय पर आरोप बा कि स्कूल में मिड डे मील बनावे के काम एगो विधवा के हाथ से होखे के गाँव वालन के विरोध से निपटे में ऊ उदासीन रवैया\nगोपालगंज में पाला गिरला से दू जने के मौत\nएह घरी गोपालगंज में जम के पाला पड़त बा आ एकरा चपेटा में आ के दू जने के मौत हो गइल बा. मरेवालन में कुचायकोट प्रखंड के चाड़ी दुर्ग गांव के एगो छात्रा के मौत बुध का दिने भइल. ऊ स्कूल जात रहुवे जब बीचे राह में पाला का चलते ओकर मौत हो गइल. दुसरका\nगोपालगंज जिला के बैकुंठपुर इलाका के बसहां गाँव में शुक का दिने आइल बारात में छूरेबाजी आ मारपीट का चलते एगो नवही के मौत हो गइल. बतावल जात बा कि गाँव में आइल बारात के खाना खिआवत घरी मछरी कम पड़ गइल जवना का बाद बाताबाती होखे लागल. बाताबाती मारपीट आ छूरे बाजी में बदल\nगोपालगंज के उचकागाँव में ट्रैक्टर के धक्का से एगो लड़िका मरल\nउचकागांव इलाका के जमसड़ी गांव में सोमार का सबेरे एगो ट्रैक्टर से लागल धक्का का बाद एगो मिडिल स्कूल छात्र के मौत हो गइल. पुलिस ट्रैक्टर के जब्त कर लिहले बिया. ट्रैक्टर गाँवे के रहुवे आ ओकर मालिक के लड़िका चलावत रहुवे. हादसा का बाद ऊ ट्रैक्टर छोड़ के परा गइल.


यूपी के सगरी जिला मुख्यालयन के चार लेन के सड़क से जोड़ दिहल जाई – टटका खबर\nयूपी के सगरी जिला मुख्यालयन के चार लेन के सड़क से जोड़ दिहल जाई\nप्रदेश के मुख्य सचिव जावेद उस्मानी आजु लखनऊ में एह बात के जानकारी दिहलें कि राज्य के सगरी जिला मुख्यालयन के चार लेन वाला सड़क से जोड़ दिहल जाई. तीस गो के जोड़ दिहल गइल बा आ अब चौदह गो जिलन के जोड़े के तइयारी चलत बा. एकरा बाद बाँचल एकतीस गो जिलन खातिर मंजूरी मांगल गइल बा, साथ ही पाँच सौ से अधिका आबादी वाला हर बसावट के पक्का सड़क से जोड़ दिहल जाई.\nTags: सड़क योजना


टटका खबर (बुध, 18 जनवरी 2012) – टटका खबर\n(गणतंत्र दिवस पर राष्ट्रीय वीरता पुरस्कार से सम्मानित होखे वाला बचवा सभ के ग्रुप फोटो)\nकेन्द्र सरकार के योजना का तहत रोहतास में एक हजार चार सौ अठाईस योजना चुनल गइल बा जवना पर पाँच हजार एक सौ अठहत्तर करोड़ रुपिया खरचल जाई.\nजमीन का झगड़ा में बुध का दिने एकमा नगर पंचायत के अध्यक्षा सुजाता देवी के पति कृष्णमेनन के हत्या करे का कोशिश में गोली मारल गइल. बाद में उनुकर आपरेशन एगो निजी अस्पताल में करावल गइल जहाँ पेट से गोली निकालल गइल.\nरोहतास जिला के अकोढ़ी गोला थाना के बुधआ गाँव में एगो आदमी इनार में गिर के मर गइल.\nउमा भारती यूपी विधानसभा खातिर बुंदेलखण्ड इलाका के चरखारी सीट से चुनाव लड़ीहे.\nभाजपा के प्रदेश अध्यक्ष सूर्य प्रताप शाही के कहना बा कि चुनावी मौसम में गाँधीनेहरू परिवार जनता के ठगे खातिर भेस बदलि के चहुँप जाला.\nकल्याण सिंह कहलन कि ऊ मजहबी आरक्षण के मंसूबा सफल होखे ना दीहें आ एकर हमेशा विरोध करीहे.\nप्रियंका वाड्रा बुध का दिने अमेठी आ रायबरेली के कांग्रेसी कार्यकर्तन के एकजुटता के पाठ पढ़वली.\nबसपा नेता स्वामी प्रसाद मौर्य के कहना बा कि अबकीओ का चुनाव में जनता सपा, भाजपा आ कांग्रेस को ठेंगा देखा दी.\nभारतीय रेल मजदूर संघ आ सेंट्रल ट्रेड यूनियन्स मिल के अगिला २८ फरवरी के एक दिन के रेल हड़ताल के एलान कइले बाड़े. हड़ताल के सफल बनावे खातिर बनारस डी एल डब्लू मजदूर संघ के तत्वाधान में पिछल सोलह तारीख के एगो बइठक भइल जवना में तय भइल कि दस फरवरी के प्रशासन के नोटिस भेजल जाई आ अठाईस फरवरी के हड़ताल पर रहल जाई. रेल कर्मचारियन के मुख्य माँग बा कि रेलवे में ठेकेदारी प्रथा खतम कइल जाव, पचास फीसदी महँगाई भत्ता वेतन में शामिल कइल जाव, सभका खातिर पुरनके पेंशन स्कीम राखल जाव आ नयका स्कीम के खतम कइल जाव. एह लोग के सैंतीस माँग में से एगो माँग इहो बा कि हर रेल कर्मचारी के परिवार से एक आदमी के रेलवे में नौकरी दिहल जाव. बइठक में शामिल होखे वालन में संरक्षक सोमेश्वर राम, अध्यक्ष नरेन्द्र मिश्र, राष्ट्रीय उपाध्यक्ष आलोक मिश्रा, राकेश पाण्डेय, अविनाश पाठक वगैरह रहले.\nमारीशस के स्वास्थ्य मंत्री रहल जगदीश गोबरधन के पचास दिन के भारत भोजपुरी यात्रा के वृतांत वाली स्मारिका “भोजपुरी भाषा संघर्ष यात्रा” के विमोचन मंगल का दिने दिल्ली में भोजपुरी समाज के अध्यक्ष अजीत दूबे कइले. स्मारिका के संपादन अजय ओझा कइले बाड़न. एह मौका पर जगदीश गोबरधन कहले कि भारत में जल्दी से जल्दी भोजपुरी के संवैधानिक मान्यता मिले के चाहीं. अजीत दूबे अपना संबोधन में कहले कि ई मुद्दा साल १९६९ से संसद में उठावल जात बा आ दू गो बिल संसद में लटकल पड़ल बा. पिछला सत्र में भोजपुरी के मान्यता के सवाल उठा के पटना से भाजपा सांसद शत्रुघ्न सिन्हा आपन वादा पूरा कइलन जवन ऊ भोजपुरी समाज के छपनवां स्थापना दिवस समारोह में दिल्ली में दिहले रहले. एह खातिर उनुका के सगरी समाज का तरफ से बधाई दिहल जात बा. कार्यक्रम में प्रभुनाथ पांडे समेत दिल्ली भोजपुरी समाज के पदाधिकारी मौजूद रहले.\nराहुल गाँधी कहलन कि साइकिल आ हाथी का बीच पिसात आइल बिया जनता आ अब लोग के चाहीं कि कांग्रेस के मौका देव.\nसेना प्रमुख के उमिर से जुड़ल विवाद में रक्षा मंत्री ए के एंटोनी के रवैया के बहुते विपक्षी नेता लोग का साथे कांग्रेसो के बड़का नेता लोग नाराज बा आ सोनिया गाँधी का लगे आपन बात चहुँपवले बावे लोग.\nभाजपा नेता अरूण जेटली कहलन कि भाजपा एफडीआई पर हमेशा खातिर विरोध नइखे करत आ जरूरी सुधार का बाद एकर समर्थन कइल जा सकेला.\nआंध्र में मंत्रिमंडल के विस्तार कइल जाई आ एहमें प्रजा राज्यम पार्टी के दू गो विधायकन के मंत्री बनावल जाई.\nझारखण्ड के खूंटी जिला में बुध का दिने सात लोग के गरदन रेत के हत्या कर दिहल गइल. मृतकन के कपार पत्थर से कूचलो गइल बा. संदेह बा कि ई काम नक्सलियन के हवे.\nयूरोपीय कर्ज संकट आ अमेरिका के आर्थिक सुस्ती के असर भारतो का गाँवन में देखल जात बा काहे कि गैर सरकारी संगठनन के मिलेवाला अनुदान में 20 से 40 फीसदी तक के कमी हो गइल बा.\nखाद्य सुरक्षा विधेयक पर संसदीय समिति के बइठक 23 जनवरी के होखे वाला बा.\nगणतंत्र दिवस पर राष्ट्रीय वीरता पुरस्कार से 24 गो बचवन के सम्मानित कइल जाई.\nगुजरात लोकायुक्त नियुक्ति के उच्च न्यायालय जायज ठहरवलसि त गुजरात सरकार एह फैसला का खिलाफ सुप्रीम कोर्ट के दरवाजा खटखटावे के फैसला कइलसि. कांग्रेसी नेता दिग्विजय सिंह कहलन कि अबही गुजरात सरकार के बहुते धक्का लागे वाला बा आ ई ओहिमें से एगो हवे.\nदिसम्बर ले रूस में बनल विमानवाही पोत गोर्शकोव भारत आ जाई. एहिजा अइला का बाद एकर नाम विक्रमादित्य राख दिहल जाई.\nईरान के विदेश मंत्री अली-अकबर सालेही बुध का दिने कहलन कि ईरान अपना परमाणु कार्यक्रम पर दुनिया के ताकतन से बतियावे खातिर तइयार बा.\nसाल 2012 में 30 गो उपग्रहन के प्रक्षेपण करे वाला बावे चीन.\nपाकिस्तान के गोपनीय संदेश मामिला में अउरी सुबूत पेश करे के बाति कहलन पाकिस्तानी मूल के अमेरिकी व्यवसायी मंसूर एजाज.\nइटली के समुद्र तट पर डूबे वाल क्रूज के कप्तान पोत से सगरी सवारियन के निकलला से पहिलही भाग गइल रहे जब पोत अबही डूबलो ना रहे. ओकरा के गिरफ्तार कर लिहल गइल बा.\nअमेरिका सरकार के पाइरेसी विरोधी कानून के साइबर वर्ल्ड में बहुते विरोध होखत बा. एह विरोध के एगो कड़ी का रूप में बुध का दिने 24 घंटे खातिर अंग्रेजी विकिपीडिया वेबसाइट बंद कर दिहल गइल.\nव्हाइट हाउस परिसर में मंगल देर रात में ‘स्मोक बम’ फेंकल गइल. ओह समय राष्ट्रपति बराक ओबामा आ उनुकर पत्नी मिशेल ओबामा ओहिजा ना रहे लोग आ बाहर आकुपाई वालमार्ट के आन्दोलनकारी धरना पर रहले.\nपाकिस्तान आ अफगानिस्तान अपना व्यापार के साल 2015 ले दुगुना कर लीहे.\nपाकिस्तान में मंगल के रात एगो पाकिस्तानी पत्रकार के हत्या कर दिहल गइल. ऊ एगो अमेरिकी रेडियो स्टेशन में काम करत रहुवे.\nबस्तर में होखत प्रदर्शन का चलते बुध का दिने छठवो दिन लौह अयस्क के ढुलाई रुकल रहल.\nदेश के पहिलका सार्वजनिक निजी साझेदारी वाला दूरसंचार कारोबार इनक्यूबेटर ‘स्टार्टअप गांव’ कोच्चि के कलमेसरी के केइंफ्रा पार्क में स्थापित कइल जाई.\nएनएमडीसी लिमिटेड पिछला साल 2.5 करोड़ टन लौह अयस्क के उत्पादन कइलस जवन देश के कुल उत्पादन के बारह फीसदी बावे.\nशेयर बाजार में बुध का दिने मामूली गिरावट देखे के मिलल जब सेंसेक्स 15 अंक नीचे बंद भइल.\nवित्त मंत्री प्रणव मुखर्जी के कहना बा कि देश के आर्थिक विकास दर 7.5 फीसदी से कम रही.\nयाहू के सह संस्थापक जेरी यंग कंपनी से इस्तीफा दे दिहलन.\nबांग्लादेश आ विश्व बैंक का बीच 29 अरब डॉलर के समझौता भइल.\nभारत आ पाकिस्तान के सांसद इस्लामाबाद में बुध का दिने व्यापार संबंधन में सुधार पर चरचा कइलन.\nलेखक-निर्देशक अनुराग कश्यप के कहना बा कि उनुका बुझाव ना कि फिल्म के दृश्य का दौरान अचके में गाना काहे डाल दिहल जाला.\n‘अप्पाडी पोडू’ गीत के नया संस्करण नइखन बनावत सोनू सूद. बतवलन कि एह गीत के अधिकार अभिनेता अक्षय कुमार का लगे बा.\nअभिनेता रणबीर कपूर के हाल ही में ‘रॉकस्टार’ में अभिनय खातिर सर्वश्रेष्ठ अभिनेता के स्क्रीन पुरस्कार मिलल बाकिर उनुका खातिर फिल्म बनावे के प्रक्रिया के बेसी महत्व बा.\nसहारा वन चैनल पर प्रसारित होखे जात रिएलिटी शो ‘सुर-क्षेत्र’ के जजन में मशहूर पार्श्व गायिका आशा भोंसले के शामिल कइल गइल बा. एह शो में भारत आ पाकिस्तान के गवइयन में प्रतिस्पर्धा करावल जाई.\nब्रिटेन में दू जगहा कुछ लोग मंगल का दिने उड़न तश्तरी देखे के दावा कइलसि.\nदोहा में भइल एशियाई निशानेबाजी में स्वर्ण पदक जीते वाला अभिनव बिंद्रा के केन्द्रीय खेल मंत्रालय4लाख रुपिया इनाम में दिहलसि.\nदुबई अंतर्राष्ट्रीय क्रिकेट स्टेडियम में इंग्लैड के होखत पहिला टेस्ट मैच के दोसरका दिने बुध के खेल खतम होखे के बेरा पाकिस्तान अपना पहिला पारी में सात विकेट पर 288 रन बना के खेलत रहुवे आ 96 रन के बढ़त बना लिहले बा.\nआस्ट्रेलियाई क्रिकेट टीम के युवा सलामी बल्लेबाज डेविड वार्नर के कहना बा कि उनुकर टीम भारत के 4-0 से हरावे के निशाना बना के चलत बिया आ साल 2013 ले दुनिया के माथ वरीयता वाला टीम बन जाई.\nबिग बैश लीग में सिडनी सिक्सर्स पर्थ स्काचर्स के 1 रन से हरा दिहलसि.\nरणजी टॉफी फाइनल में राजस्थान से तमिलनाडु के भिड़न्त बियफे का दिने चेन्नई में.\nबिग बैश लीग मैच में होबार्ट हरिकेंस मेलबर्न रेनेगेड्स के7विकेट से हरवलसि.\nवीवी॓एस लक्ष्मण क्रिकेट से संन्यास लेबे के खबर के नकरलन.


मुंबई में धुरंधर के जलवा – Anjoria\nमुंबई में धुरंधर के जलवा\nSeptember 2, 2013 Editor फिल्म, मनोरंजन 0\nरवि किशन, संगीता तिवारी आ अवधेश मिश्रा अभिनीत भोजपुरी फिलिम “धुरंधर – द शूटर” बिहार में सफलता के परचम लहरवला क बाद अब मुंबई में धूम मचावत बिया. मुंबईओ में एकरा जबरदस्त शुरुवात मिलल. साईं चलचित्र इंटरटेनमेंट के बैनर में एकरा के रुक्मिणी तिवारी बनवले बाड़ी आ दीपक तिवारी निर्देशित कइले बाड़े.\nधुरंधर – द शूटर में रवि किशन, संगीता तिवारी आ भोजपुरिया खलनायिकी के सिरमौर अवधेश मिश्रा के अलावा राजेश अवस्थी, प्रिया गमरे, ब्रजेश त्रिपाठी, बाल गोविन्द वगैरह के मुख्य भूमिका बा. साथही तीन गो अलग अलग आयटम संभावना सेठ, सीमा सिंह आ सुनीता के बा.\n‘लड़ाई’ के पहिला झलक देखावल गइल\nभोजपुरी पंचायत के बढ़त दायरा


प्लस टू शिक्षकन के बहाली आदेश 30 अगस्त के जारी होखी – टटका खबर\nबिहार में प्लस टू शिक्षक लोग के बहाल करे ला 11 जून से 10 जुलाई का बीच अभ्यर्थियन से आवेदन लिहल जाई. आ ओकरा बाद दस जुलाई से तीस अगस्त का बीच बहाली के सगरी प्रक्रिया पूरा कर लिहल जाई. अभ्यर्थियन के मेरिट लिस्ट अनुमोदित हो गइला का बाद चुनाइल अभ्यर्थियन के बहाली के चिट्ठी जारी कइल जाई.\nउच्च माध्यमिक शिक्षक पात्रता परीक्षा (एसटीइटी पेपर टू) में उत्तीर्ण अभ्यर्थीए एह बहाली ला संबंधित नियोजन इकाईयन में आवेदन जमा करीहें. एसटीइटी पेपर टू में 20 हजार अभ्यर्थी उत्तीर्ण भइल बाड़ें जवना में से करीब एगारहे हजार लोग प्रशिक्षित बा. फिलहाल खाली प्रशिक्षिते अभ्यर्थियन के बहाली पत्र दिहल जाई. बाद में राष्ट्रीय अध्यापक शिक्षा परिषद (एनसीटीइ) से अनुमति मिलला का बाद अप्रशिक्षित अभ्यर्थियन के बहाल कइल जाई.\nबतावल जात बा कि उच्च माध्यमिक शिक्षकन के कुल 52 हजार पद खाली बा. एहसे बाकी बचल पद पर बहाली ला फेर से इम्तिहान लिहल जाई.\nएह बीच पंचायत शिक्षकन (प्राथमिक) के बहाली चिट्ठी आजु जारी होखे वाला बा. एह में पचास हजार से अधिका शिक्षकब के बहाली होखे वाला बा.


टटका खबर, 31 जनवरी 2017, मंगल – टटका खबर\nयूपी में चाचा भतीजा के रार अबहीं ले थमल नइखे आ चुनाव बाद एकरा एक बेर फेरु फफके के अनेसा बन गइल बा. आजु जसवंतनगर विधानसभा सीट से सपा प्रत्याशी के रूप में आपन नामांकन दाखिल कइला का बाद ओहिजा बोलावल सभा में शिवपाल ऐलान कइलन कि 11 मार्च का बाद ऊ नेता जी संगे नया गोल बनइहें. अखिलेश के एक तरह से चुनौतिओ दे दिहलन कि सरकार बना के देखा द. कहलन कि जवना कांग्रेस का बेंवत चार गो सीट जीते के ना रहल तवना के 105 सीट दे दिहलन. कहलन कि अगर उनुका टिकट नाहियो मिलल रहीत तबो जसवंतेनगर से चुनाव लड़तन. शिवपाल सिंह यादव इहो एलान कइलन कि कांग्रेस का खिलाफ खड़ा अपना समर्थकन ला प्रचारो करीहन.\nबिहार के राज्यपाल सह कुलाधिपति राम नाथ कोविंद आजु बिहार के आठ गो विश्वविद्यालयन में नया कुलपतियन के बहाली क दिहलन. पटना विश्वविद्यालय में प्रो. सुधीर कुमार श्रीवास्तव, मुजफ्फरपुर के बाबासाहेब भीमराव अम्बेदकर बिहार विश्वविद्यालय में प्रो. रविन्द्र कुमार वर्मा ‘रवि‘ के, बोधगया के मगध विश्वविद्यालय में प्रो. कुसुम कुमारी के, दरभंगा के ललित नारायण मिथिला विश्वविद्यालय में प्रो. राजकिशोर झा के, भागलपुर के तिलका मांझी विश्वविद्यालय में प्रो. क्षेमेन्द्र कुमार सिंह के, दरभंगा के कामेश्वर सिंह संस्कृत विश्वविद्यालय में प्रो. विद्याधर मिश्रा के, पटना के मौलाना मजहरुल हक अरबी अउर फारसी विश्वविद्यालय में प्रो. रमेश चन्द्र सिंह के, आ पटना के नालन्दा खुला विश्वविद्यालय में प्रो. शिवाकान्त झा के बहाली भइल बा. छपरा आ आरा के विश्वविद्यालयन में बहाली नइखे भइल.\nनोटबंदी का बाद गलत तरीका से बैंक में आपन करिया धन जमा करवा के जे लोग गदगद रहुवे कि अपना रुपयन के धो धो के उजर कर लिहलन ओह लोग पर बज्जर गिरे के खबर बा. सीबीडीटी एगो अइसन सॉफ्टवेयर – स्वच्छ धन – बनवले बा जवन 18 लाख लोग के नाम छाँट निकलले बा जिनका आमदनी आ खाता में जमा रकम में मेल नइखे बइठत. अब एह लोग के आयकर विभाग के नोटिस भाजल जात बा जवना के मिलला का दस दिन भितरे पूरा जवाब दे देबे के पड़ी.\nचुनार से सवारी लेकर नरायनपुर जात एगो आटो के आजु सँझिया मिर्जापुर-वाराणसी मार्ग प एगो ट्रक धक्का मार दिहलसि. एह हादसा में आटो चलावे वाला के मौत ठाँवा प हो गइल.\nमुख्यमंत्री नीतीश कुमार आजु निश्चय यात्रा के क्रम में सिवान जिले के निजामपुर गांव में सात निश्चय के तहत चलावल जात योजनन के निरीक्षण कइलन. कहलन कि उनकर सरकार समाज के निचलो पायदान पर खड़ा आदमियन के विकास करे ला लागल बिया. कहलन कि बिहार पहिला राज्य होई जहां हर घर में बिजली, शौचालय अउर हर गली-नाली पक्का होखी. कहलन कि शराबबंदी का बाद हर घर में खुशहाली के माहौल बन गिल बा.\nऔराई इलाका के विदईपुर खम्हरियां के एगो बूढ़ मेहरारू मिर्जापुर के लालगंज तहसील में नैड़ी कठारी गांव में जमीन लेके किसानी करत रहली. उनुकर बेटा आ परिवार भदोही के पुस्तैनी मकान में रहेला. आजु ओह मेहरारू क लाश घर के सोझा अरहर के खेत में पड़ल मिलल. पुलिस मामिला के जाँच करत बिया.\nवाराणसी के मंडुआडीह इलाका में आजु 100 किलो विस्फोटक का साथे कुशल, शमशाद, सलमान आ मुख्तार नाम के चार गो अपराधियन के गिरफ्तार क लिहलसि पुलिस. शमशाद भदोही के आ बोकी तीनो वाराणसी के हउवें.\nदेवरिया के न्यू कालोनी मोहल्ला के नरेन्द्र रूंगटा के दुकान चौराहा प बा जहवाँ बिजली के सामान बिकात रहे. आजु भोरे दुकान में आग लाग गइल आ लाखों के सामान जर के राख हो गइल.\nराष्ट्रपति के अभिभाषण का साथे आजु से संसद के बजट सत्र शुरू हो गइल. आजु आर्थिक सर्वेक्षण पेश होखी आ काल्हु बजचय अबकी साल से रेल बजट अलगा से पेश हा होखी आ बजटे में उहो शामिल रही. पीएम मोदी उमीद जतवले बाड़न के विरोध का बावजूद संसद में बहस आ विचार क काम तरीका से होखे दीहल जाई. विपक्ष के माँग बा कि नोटबन्दी प चरचा होखो. सरकार हर मुद्दा प बहस ला तइयार बिया.\nबिहार में शराबबंदी का बाद से शराब तस्करन के धंधा प रोक लगावे ला चौकस पुलिस रोहतास , भोजपुर अङर दरभंगा में आजु ढेरे शराब बरामद कइलसि आ छह जने के गिरफितारो क लिहलसि. सासाराम जिला के फजलगंज मुहल्ला में एगो ट्रक से उतारल जात 300 कार्टन विदेशी शराब बरामद क के ट्रक के ड्राइवर, खलासी आ एगो तस्कर के ठाँवे प गिरफ्तार क लिहलसि. भोजपुर जिला के कोईलवर पुल का नियरो एगो ट्रक से 133 कार्टन विदेशी शराब बरामद भइल आ एहिजा से कोइलवरे इलाका के बरिसवन गांव के एगो आदमी आ शाहपुर इलाका के सोनबरसा गाँव के एगो आदमी का गिरफ्तार कइल गइल. ट्रक से एगो पिस्तौल आ कुछ कारतूसो मिलल, एह बीच ट्रकड्राइवर फरार हो गइल.\nरोहतास जिले के मुफ्फसिल इलाका के करण बिगहा गांव में संतोष कुशवाहा के बेटा के तिलक में होखत नाच गाना का बीच केहू गोली चला दीहल जवना से नाचेवाली घाहिल हो गइल.\nभदोही शहर में आजु सबेरे दरोपुर गाँव में सड़क किनारे खेलत तीन बरीस के एगो लइका के एगो निजी स्कूल के वैनकचार दिहलसि. बतावल जात बा कि वैन खलासी चलावत रहुवे आ ड्राइवर बगल में बइठल रहे.\nचंदौली जिला के धीना इलाका में एवटी गांव के लोग ट्रैक्टर-ट्राली से अंतिम संस्कार करे जिगना घाट गइल रहे. लवटत घरी बघारी गांव का नियरा ट्रैक्टर-ट्राली अचके में पलट गइल. एह हादसा में दू जने के मौत हो गइल आ एगो घवाहिल अस्पताल मे इलाज का दौरान मर गइल.\nवाराणसी के सिगरा इलाका के डॉ0 संपूर्णानंद स्टेडियम में काल्हु क्रिकेट के अभ्यास करे आइल खिलाड़ी के अचके मौत हो गइल. पुलिस एह मामिला के जाँच करत बिया.\nTags: औराई, कुलपति, चंदौली, चाचा भतीजा के रार, देवरिया, नीतीश कुमार, नोटबंदी, बिहार, भदोही, रोहतास, वाराणसी, विश्वविद्यालय, शराब तस्करी, शराबबन्दी, शिवपाल, सिवान


सीमा सिंह करीहें सुस्मिता सेन जइसन किरदार | CinemaBhojpuri.in\n- Tagged: सीमा सिंह\t- no comments\tसिनेमा भोजपुरी के डांसिंग क्वीन सीमा सिंह राजकुमार पाण्डेय निर्देशित भोजपुरी फिल्म ‘नागिन’ में वइसने महिला शिक्षिका बनल बाड़ी जइसन भूमिका सुस्मिता सेन फिल्म ‘मैं हूं ना’ में निभवले रही. अपना एह फिल्म से सीमा सिंह बहुते उछाह में बाड़ी.\nमिलत जुलतसीमा सिंह खोजत बाड़ी दबंग बालम (2)सीमा सिंह जल्दिए गिनीज बुक ऑफ वर्ल्ड रिकार्ड में (2)पवन सिंह, नन्दू निकम्मा, सीमा सिंह, आयटम गर्ल, पाखी हेगडे, बिहारी अस्मिता सम्मान, प्रवेश लाल यादव, बुलन्दी, विजय लाल यादव (2)सीमा सिंह निरहुआ साथे फेरू अइहें (2)सीमा सिंह ने जीत लिया ‘नाच नचईया धूम मचईया’ (2)To the official site of Related Posts via Taxonomies.\tLeaveaReply Cancel reply


ब्‍लॉगिंग आ सोशल मीडिया एक दोसरा के पूरक – Anjoria\nMay 4, 2012 ब्‍लॉगिंग, सोशल मीडिया\nभारत के राजधानी नई दिल्ली के दिल कनॉट प्‍लेस के द एम्‍बेसी रेस्‍तरां में एगो हिंदी ब्‍लॉगर संगोष्‍ठी लखनऊ से पधारल हिन्‍दी के मशहूर ब्‍लॉगर सिद्धार्थ शंकर त्रिपाठी के सम्‍मान में सामूहिक ब्‍लॉग नुक्‍कड़डॉटकॉम के तत्‍वावधान में शनिचर का दिने आयोजित भइल. एह मौका पर हिन्‍दी ब्‍लॉगिंग के प्रभाव सबहीं सकारल. देश विदेश में हिंदी के प्रचार प्रसार में हिन्‍दी ब्‍लॉगिंग के महत्‍व के सकारत सबही एकरा राह में आवे वाला कठिनाइयन के हटावे का बारे में राय विचार कइल.\nएह संगोष्‍ठी में दिल्‍ली, नोएडा, गाजियाबाद के जानल मानल हिंदी ब्‍लॉगर भाग लिहलें. गोष्ठी में सोशल मीडिया जइसे कि फेसबुक आ ट्विटर के हिंदी ब्‍लॉगिंग के पूरक मानल गइल. एगो मजगर एग्रीगेटर के कमी सबही महसूस कइल आ तय कइल कि एह बारे में फलदार कोशिश कइल जरूरी बा. है। कहल गइल कि फेसबुक आजु नेटवर्किंग के महत्‍वपूर्ण साधन बन चुकल बा आ एकर सर्वजनहित में उपयोग कइल हमनी सभ के नैतिक जिम्मेदारी बावे.\nसामूहिक ब्‍लॉग नुक्‍कड़ के मॉडरेटर आ चर्चित व्‍यंग्‍यकार अविनाश वाचस्‍पति हिंदी ब्‍लॉगिंग के समाज के बुराईयन से बचावे आ प्राइमरी क्लासन से एकर पाठ्यक्रम शुरू कइल समय के जरूरत बतवले. एह राय के ओहिजा मौजूद सगरी ब्लॉगर समर्थन कइलें. हिंदी ब्‍लॉगर संतोष त्रिवेदी कहलें कि बहुते छोट नोटिस पर दूर दराज से आइल ब्‍लॉगरन के एह संगोष्‍ठी में समिलाती साबित करत बा कि हिंदी ब्‍लॉगिंग के प्रभाव शिखर का ओर तेजी से बढ़त बा. कंटेंट के स्‍तर पर आवत गिरावट पर चिंता व्‍यक्‍त करत जनसत्‍ता के संपादकीय विभाग में कार्यरत फजल इमाम मल्लिक मनलें कि अइसन हालात हर तकनीक के शुरूआत में अइबे करेले. ई अइसन मंच बा जवना के पूरा जिम्मेदारी से तबहिए इस्तेमाल हो पाई जब एह तरह के मेल मिलाप अकसरहा होत रही. ऊ सभके गोहरवलें कि अपना अपना इलाका में एह तरह के कोशिश शुरू करें.\nभड़ास फॉर मीडिया के मॉडरेटर यशवंत सिंह जानकारी दिहलें कि आगरा में एगो ब्‍लॉगर अपना तकनीक ब्‍लॉग से हर महीना एक से डेढ़ लाख रुपिया के कमाई करत बाड़े. एकरा अलावा अउरी कई जगहा कमाई होखत बा आ ई हालात निश्चित रूप से सुखद बा. सोझे सोण ना त घुमाइये के सही हिंदी ब्लागिंग से होखे वाला कमाई के अविनाशो वाचस्‍पति सकरलें.\nस्‍वास्‍थ्‍य से जुड़ल ब्‍लॉगन के मॉडरेटर के. राधाकृष्‍णन, पी7से जुड़ल हर्षवर्द्धन त्रिपाठी, स्‍वतंत्र पत्रकार विष्‍णु गुप्‍त, अयन प्रकाशन के भूपाल सूद, डॉ. टी. एस. दराल, हिंद युग्‍म के शैलेश भारतवासी, सुलभ सतरंगी, कुमार कार्तिकेयन, गौरव त्रिपाठी, खुशदीप सहगल वगैरह हिंदी ब्‍लॉगिंग के स्‍वस्‍थ विकास खातिर अनेके पहलू पर उद्देश्‍यपूर्ण चिंतन कइलें. सबही मानल कि फिजूल के अश्‍लील आ धार्मिक उन्‍माद वाला ब्लॉगन पर जाए से भरसक बाचल जाव. एहू दूषित प्रवृत्ति चिंता जाहिर कइल गइल कि चार गो पोस्ट लिख के खुद के साहित्यकार समुझ लेबे वाला अपना आत्‍ममुग्‍धता से निजात पाए के चाही. ई सब बुराई स्‍वस्‍थ ब्‍लॉगिंग के विकास खातिर ठीक नइखे.\n(उमेश चतुर्वेदी के ब्लॉग “मीडिया मीमांसा” से साभार अनूदित)\nहिंदी ब्लॉगिग से जुड़ल एह खबर के एहिजा प्रकाशित करे के मुख्य मकसद बा कि भोजपुरी के ब्लॉगर एक दोसरा से मिले जुले, राय विचार करे, बात बेवहार बढ़ावे का ओर बढ़सु. तीन कन्नौजिया तेरह चूल्हा वाला मनोवृति भोजपुरी के विकास खातिर ठीक नइखे. पिछला नौ साल से देखत आवत बानी कि भोजपुरी में खुले शुरु होखे वाला साइट भा ब्लॉग शुरु त होखे ला बहुते उछाह से बाकिर गँवे गँवे सभे थिरा जाला काहे कि भोजपुरी में फिल्म संगीत छोड़ साहित्य में कवनो आमदनी के सपनो देखल बेजाँय बा. बाकिर हर काम आमदनी खातिर ना कइल जाव. कुछ काम अपना पैशनो खातिर करे के चाहीं. अउर कुछ मिले भा ना आत्म संतोष त जरूरे मिली. हँ कवनो दोसरा भोजपुरिया भाई से बड़ाई सुने के सपना मत देखीं काहे कि ऊ भोजपुरी सुभाव का उलट बा. हमनी का टाँग खिंचाई विशेषज्ञ हईं जा दोसरा के उत्साहित करे वाला जीव ना.\nअगर एह बाति के सच्चाई देखे के बा त अँजोरिए पर आइल टिप्पणियन के देख लीं, दू तीन गो नाम छोड़ बाकी सभे एक दोसरा के पीठ थपथपावे में लागल बा. एगो गणेश बागी रहनी त हमरा एक बात से अइसन बिदकनी के फेर एने आइले छोड़ दिहनी शायद. धन्यवाद बा चंदन मिश्रा के जे सब कुछ का बावजूद नियमित टिप्पणी करत रहेलें बात कहीलें खर्रा गोली लागे चाहे छर्रा वाला अंदाज में.\nरउरा का सोचत बानी ? कुछ कहब ? कि आजुओ चुपे रहि जाएब ? कुछ त बोलीं, निमन ना त बाउरे सही !\nOne thought on “ब्‍लॉगिंग आ सोशल मीडिया एक दोसरा के पूरक”\nहँ कवनो दोसरा भोजपुरिया भाई से बड़ाई सुने के सपना मत देखीं काहे कि ऊ भोजपुरी सुभाव का उलट बा. हमनी का टाँग खिंचाई विशेषज्ञ हईं जा दोसरा के उत्साहित करे वाला जीव ना.\nबात सोचे लाएक बा।\nराउर बहुते धन्यबाद बा, एसे जादे अबहीं ना कह सकीं।


भोजपुरी में पढ़ें- कोरोना के असर सब पर पड़ल लेकिन राजनीति पर नहीं, Bhojpuri Special Corona has no effect on politics – News18 हिंदी\nकोरोना के दौरान भी एक दूसरी पार्टी के खिंचाई चलत रहल.\nअसल में देश के हवा में ही राजनीति घुलि गयल हौ. लोग भोजन-पानी के बिना भले रहि जाय, लेकिन राजनीति के बिना नाही रहि सकतन\nDelhi Corona Update: पिछले 24 घंटे में 9197 नए मामले, 13% पर पॉजिटिविटी रेट\nदेश में राजनीति से खाली जनतय नाही, कोरोना जइसन भयानक बीमारी भी पस्त हौ. जवने कोरोना से पूरी दुनिया थर थर कांपत हौ, ओह कोरोना के हमरे देश क राजनीति ठेकाने लगाइ देहले हौ. कोरोना सबकुछ ठप्प कइ देहलस, लेकिन राजनीति क एक ठे रोआं तक टेढ़ नाही कइ पइलस. चाहे सरकार गिरावै क काम होय या सरकार बनावै क काम, चुनाव होय या चयन क काम, राजनीति अपने पूरी मस्ती से चलत हौ. नवरातर में दुर्गा मइया क पूजा नहीं भयल, पंडाल मूर्ति, रामलीला, दशहरा, मेला-ठेला क अनुमति नाही मिलल. लेकिन राजनीति पर कौनो रोक-टोक नाही हौ.\nये भी पढें: रेणुजी के पहिला महिला डिप्टी सीएम बने से बिहार के औरत समाज निहाल\nबिहार में चुनाव, बाकी राज्यन में उपचुनाव भयल, तनिखौ लगल कि देश में एतना भयानक कोरोना बीमारी हौ? नेता से लेइके जनता तक, सब राजनीति के रंग में डूबल हौ. कोरोना के भागय क पैड़ा नाही मिलत हौ. इ राजनीति क ताकत हौ भइया. जवने से कोरोना भी कांपत हौ.\nअसल में देश के हवा में ही राजनीति घुलि गयल हौ. लोग भोजन-पानी के बिना भले रहि जाय, लेकिन राजनीति के बिना नाही रहि सकतन. हमरे नेता लोग भी एह मामले में जनता क पूरा खियाल रखयलन. राजनीति क पूरा डोज जनता के समय-समय पर देहले जालन. बहुत बड़ा एहसान हौ भइया. कोरोेना के नाते जब पूरे देस में लाकडाउन लगल, तब भी हमरे नेता लोग अपने धरम से पीछे नाही हटलन.\nकोरोना के शुरुआत से ही देखा त कुल बात सीसा की नाही साफ होइ जाई. जब कोरोना देस में फइलत रहल, तब संसद चलत रहल. संसद में सरकार क लोग बोलत रहलन कि भारत में कोरोना क कौनो संकट नाही हौ. दूसरी ओर कांग्रेस नेता राहुल गांधी फरवरी से ही डफली बजावत रहलन कि देश में कोरोना क बहुत बड़ा संकट आवत हौ, बहुत बड़ा संकट आवत हौ. लेकिन ओनकर सुनय के केव तइयार नाही भयल.\nइ कुल चलतै रहल तबतक मध्य प्रदेश में राजनीति क बड़का नाटक शुरू होइ गयल. ई नाटक कर्नाटक तक पहुंचि गयल. भयल ई कि ज्योतिरादित्य सिंधिया के अगुआई में कांग्रेस क 22 विधायक बागी होइ गइलन. कांग्रेस बड़ा जोर लगइलस कि विधायक वापस आइ जाय, लेकिन दाल नाही गलल. दूसरी ओर भाजपा बहुमत साबित करय के मांग पर चपि गइल. मामला सुपरिम कोर्ट तक पहुंचल. अंत में 20 मार्च के बहुमत साबित करय से पहिलय मुख्यमंत्री कमलनाथ इस्तीफा देइ देहलन. राज्य में नई सरकार बनावय क भाग-दउड़ शुरू होइ गयल. कोरोना भीतरय-भीतरय जड़ जमावत रहल.\nकमलनाथ बाद में पत्रकारन से रोना रोइलन कि खाली ओनकर सरकार गिरावय बदे लाकडाउन देरी से लगाइ गयल, काहे से कि जइसय सरकार गिरल लाकडाउन क घोषणा कइ देहल गयल. कमलनाथ आरोप लगउलन कि सरकार कोरोना से लड़ाई क इंतजाम करय के बदले मध्यप्रदेश सरकार के गिरावय के जुगाड़ में लगल रहल.\nएह बीच, जांच अउर दवाई क भरपूर व्यवस्था न रहले से कोरोना अंदर अंदर बहुत फइलि गयल. नतीजा ई भयल कि 21 दिना बाद भी लॉकडाउन बढ़ावै के पड़ल. सबकुछ बंद होइ गयल. जे जहां रहल उ ओही फंसि गयल. सबसे जादा परेशान दिहाड़ी मजदूर भइलन. न रहय क ठेकाना न खाये क ठेकाना. भूखल-पियासल सब पैदलय निकलि पड़लन अपने-अपने गांव. केतना मजदूर बेचारे रस्तै में एक्सीडेंट में मरि गइलन. अब मजदूरन के मदद पर भी राजनीति शुरू होइ गयल.\nराहुल गांधी 16 मई के नई दिल्ली के सुखदेव विहार में सड़़क किनारे 25 मजदूरन से मुलाकात कइलन. ई सब हरियाणा से उत्तर प्रदेश के बुंदेलखंड पैदलय जात रहलन. राहुल मजदूरन क दुखड़ा सुनलन अउर सबके खाये-पीये क व्यवस्था से लेइके गांव तक छोड़य क जुगाड़ बनउलन. मजदूरन क मदद करब कौनो गलत त नाही रहल, लेकिन भाजपा के ई मेल-मुलाकात अच्छा नाही लगल. वित्तमंत्री निर्मला सीतारमण राहुल गांधी पर कोरोना संकट पर राजनीति करय का आरोप लगाइ देहलिन.\nराहुल गांधी पूरे लाकडाउन भर सरकार पर बदइंतजामी क आरोप लगावत रहलन. गरीबन के सीधे नगद पइसा देवय क मांग भी कइलन. सरकार बाद में मुफ्त राशन, रसोई गैस सिलिंडर, महिला जन धन खातन में पांच-पांच सौ रपिया के साथ ही गरीबन क कई तरह से मदद कइलस. लेकिन जेतने क जरूरत रहल, ओतना मदद नाही होइ पइलस. एके लेइके नेतन के बीच हुमची-हुमचा बराबर चलल.\nलाकडाउन लगातार बढ़उले से प्रवासी मजदूरन के गांव तक पहुंचावय क बहुत बड़ी समस्या पैदा होइ गइल. एके लेइके राजनीति भी शुरू होइ गइल. उत्तर प्रदेश, बिहार, मध्यप्रदेश में जमि के राजनीति भइल. चुनाव रहल न इहां. कौनो अइसन पार्टी नाही रहलिन जवन प्रवासी मजदूरन के घरे पहुंचावय के राजनीति में न कूदल होय. मजदूरन के लेइके सबसे गरम राजनीति उत्तर प्रदेश में भइल. राजस्थान से लगभग 50 मजदूर एक ट्रक में सवार होइके मध्यप्रदेश जात रहलन. उत्तर प्रदेश के औरैया में 16 मई के मजदूरन क ट्रक एक दूसरे ट्रक से टकराइ गयल, 25 मजदूर मरि गइलन. कुल विपक्षी पार्टी सरकार पर टूटि पड़लिन.\nकांग्रेस महासचिव प्रियंका गांधी त मजदूरन के घरे पहुंचावय बदे बस लेइके मैदान में उतरि आइलिन. उत्तर प्रदेश सरकार अउर कांग्रेस के बीच बस चलावय क मुद्दा एतना गरमायल कि कई दिन तक धुंआ उड़त रहि गयल. एक हजार बस क नकली सूची देवय के आरोप में कांग्रेस प्रदेश अध्यक्ष अजय लल्लू अउर प्रियंका गांधी के सचिव संदीप सिंह पर एफआईआर होइ गयल. लल्लू बेचारे जेल भेजि देहल गइलन. सैकड़न बस उत्तर प्रदेश के सीमा पर कई दिन तक खड़ी रहि गइलिन, लेकिन सरकार टस से मस नाहीं भइल, बस नाही चलि पइलस. हा, राजनीति खूब चलल.\nप्रवासी मजदूरन क मुद्दा एही ठिअन खतम नाही भयल. सरकार पर दबाव एतना बढ़ल कि अंत में विशेष रेलगाड़ी चलावय क निर्णय लेवय के पड़ल. असल में सरकार के पतय नाही रहल कि देस में एतना प्रवासी मजदूर हयन अउर लाकडाउन के बाद सबके घरे पहुंचावय क एतनी बड़ी समस्या पैदा होइ जाई. पहिली रेलगाड़ी पहिली मई के यानी मजदूर दिवस पर तेलंगाना के लिंगमपल्ली रेलवे स्टेशन से लगभग 1200 मजदूरन के लेइके झारखंड के हटिया बदे रवाना भइल. एकरे बाद त हर शहर से विशेष रेलगाड़ी शुरू होइ गइल, अउर संगे-संगे राजनीति भी. मजदूरन से केराया वसूलय क खबर आइल त विपक्ष सरकार पर चढ़ि बइठल. कांग्रेस अध्यक्ष सोनिया गांधी घोषणा कइलिन कि केराया कांग्रेस देई. हर प्रदेश में कांग्रेस क लोग टिकट खरीद-खरीद के मजदूरन के बांटलन. केराया क मामला सुपरिम कोर्ट तक पहुंचि गयल. कोर्ट सरकार के निर्देस देहलस कि मजदूरन से केराया कौनो कीमत पर न लेहल जाय.\nअबही तक त कोरोना पर राजनीति चलत रहल. असली राजनीति एकरे बाद शुरू भयल. भाषणबाज नेतन के एतना दिना मुंह बंद कई के रहब कौनो सजा से कम नाही रहल. लेकिन भाषण देय त देय कहा, अउर कइसे. अब नेता लोग वर्चुअल भाषण क रस्ता ढूढ़ि निकललन.\nएकरे बाद राज्यसभा क चुनाव शुरू होइ गयल. चुनाव में कोरोना क कुल प्रोटोकाल उठाइके ताखे पर रखाइ गयल. विधायकन क बाड़ाबंदी से लेइके कुल खेल भयल. एह दौरान कई लोग संक्रमित भी भइलन. लेकिन का फरक पड़ल?\nकोरोना बदे एक-दूसरे के जिम्मेदार ठहरावय क भी खेल कम नाही खेलल गयल. कभौ तबलीगी जमात निशाने पर रहल त कभौ गुजरात में डोनाल्ड ट्रंप क कार्यक्रम. एक राज्य दूसरे राज्य से भी आपन हिसाब-किताब पूरा कइलन अउर आपन-आपन सीमा सील कइ देहलन. कोरोना क कम मामला देखाइके आपन बहादुरी बघारय क भी राजनीति खूब भइल. शायद इहै कारण हौ कि आज आपन देस कोरोना के मामले में दुनिया में अमेरिका के बाद दूसरे नंबर पर पहुंचि गयल हौ. होइ सकैला कोरोना में विश्वगुरू भी बनि जाय.\nएही बीच लद्दाख में चीन के साथ एलएसी पर तनातनी शुरू होइ गयल. खबर आइल त विपक्ष हाय-तोबा मचावय लगल. सरकार पर मामला दबावय-छिपावय क आरोप लगल. सरकार भी विपक्ष पर चीन क भाषा बोलय क आरोप ठोकि देहलस. गलवान घाटी में 15 जून के अपने 20 जवानन के शहीद होवय क खबर आइल त असली मामला खुलि के सामने आयल. कांग्रेस केंद्र सरकार पर आंख गुरेरय लगल. सर्वदलीय बैठक बोलावय क मांग कइलस. प्रधानमंत्री मोदी 19 जून के सर्वदलीय बैठक बोलइलन. बैठक में भी कांग्रेस क मुंह सोझ नाही भयल.\nअब का, अब तक कुल खुलि गयल हौ. राजनीति क मैदान भी. राजनीति क खेलाड़ी क्रिकेट थोरौ खेलिहय, ओनसे एकर उम्मीद लगाइब भी मूर्खता हौ. क्रिकेट त खुदय देस में नाही होइ पइलस. आइपीएल संयुक्त अरब अमीरात लेइ जाए के पड़ल, उहो बिना दर्शकन के, खाली स्टेडियम में. देस में चुनाव, उपचुनाव होइ गयल, किसानन क आंदोेलन चलत हौ. हर बीमारी क दवाई खाली राजनीति हौ, एकदम से रामबाण. कोरोना का बिगाड़ि लेई. हम सबके एह व्यवस्था पर गर्व भी हौ. नाही त महामारी से मसान बनि चुकल देस में आर्थिक तबाही अउर बेरोजगारी के मलबा पर बइठि के नेतन क ई भाषण सुनय के न पड़त.\nOMG: इश्क का नशा ऐसा छाया कि2बच्चों की मां अपनी चाची को ही भगा ले गया भतीजा और फिर...\nVaranasi News: दहेज प्रथा और कन्या भ्रूण हत्या के खिलाफ 28 सालों से साइकिल यात्रा कर रहा ये शख्स, जानिए क्या है लक्ष्य\nTags: Article in Bhojpuri, Corona, Politics


विजय माने का ? – Anjoria\nअक्टूबर 13, 2013 महात्मा गाँधी का स्वराज्य, विजयादशमी\nकाल्हु विजयादशमी ह. एह अवसर पर हमनी का विजय के बात करेनी जा. ओकर माने का होला ?\nका ई सभकर मालिक होखल ह, आ कि अपना खातिर कवनो वैभव के मिलल ह ? अगर हमनी का ध्यान से पुरनका दिग्विजयन का बारे में पढ़ीं जा त तीन गो बाति सामने आई\nपहिलका ई कि एह दिग्विजयन के मकसद सभपर मलिकाव जमावल कबहियो ना रहल. कालीदास एकरा खातिर “उत्खात प्रतिरोपण” कहले बाड़न. माने कि उखाड़ के फेर से रोपल. जइसे धान के बीज बोवला का बाद जब पौधा बनि जाला त ओकरा के उखाड़ के दोसरा खेत में रोप दिहल जाला आ एह धान के फसल बोवल धान से दुगुना होला. एही तरह दिग्विजय जीतल इलाकन का हित में होला जब फेर ओहिजे के कवनो सुयोग्य शासक के ओहिजा के राज सँउप दिहल जाले. एहसे ओह इलाका के कमजोरी अपनही खतम हो जाला आ ओकर ताकत फेर से अउरी मजगर हो के सामने आवेला.\nदोसर बाति जवना के एह विजय यात्रा में ध्यान में राखल जात रहे ऊ ई कि आम नागरिक के सतावल ना जाव, ओकर खेती वाणिज्य बरबाद ना कइल जाव. युद्ध ओहिजा के ऊसर जमीन पर होखे आ सेना से होखे, जनता से ना. ओह युद्ध में मराइल सैनिकन के पूरा सम्मान दिहल जात रहे.\nविभीषण कवनो तरह अपना भाई रावण के चिता में आगि देबे के तइयार ना होत रहन त राम कहले कि बैर मरला का बाद खतम हो जाला. रावण तोहार बड़ भाई रहले एहसे हमरो बड़ भाई रहले. इनकर उचित सम्मान का साथे अंतिम संस्कार करऽ.\nतिसरका बाति ई रहे कि ओह दिग्विजय के उद्देश्य उपनिवेश बनावल ना रहत रहे, ना ही आपन रीति नीति आरोपित कइल. भारत जवने देश के जीतलसि ओकरा के अपना में मिलवलसि ना, ना ही ओह देश के संस्कृति के विनष्ट कइल गइल. बलुक ओह संस्कृति के अतना पोषक तत्व दिहल गइल कि ऊ संस्कृति भारत के कला आ साहित्य के अपना प्रतिभा में ढालि के ओकरा के अउरी निकहा खाड़ कइलस.\nकंपूचिया में अंकोरवाट आ हिंदेशिया के बोरोबुदुर आ प्रामवनम एकर जियतार प्रमाण बाड़े जहवाँ के लोग भारतीय धर्म संस्कृति के अपना संस्कृति का अनुरुप बना के एगो नये रुप दे डलले. हँ, एह दिग्विजयन के एगो उद्देश्य ई जरुर रहे कि हर तहर के रंग से एगो इंद्रधनुष रचावल जाव.\nअब एगो सवाल बा कि खाली रामे के विजयोत्सव अतना खास काहे हो गइल ? ओकरा बादो बहुते विजय अभियान भइले सँ. ऊ काहे ना अतना खास बन पवले ?ओकर उत्सव काहे ना मनावल गइल ?\nएकर जवाब इहे बा कि राम का विजय यात्रा में राम के सहायक रहलें वानर आ भालू जाति. अयोध्या से कवनो सेना ना आइल रहे. ऊ विजय एगो निर्वासित के उत्साह रहे जवन राक्षसन से आक्रांत बहुते सामान्य लोगो में आत्मविश्वास भरलसि आ जे रथहीन रहियो के रथ पर चढ़ल रावण से लड़ाई लड़लसि.\nअइसनके विजय यात्रा से प्रेरणा ले के गांधी जी स्वाधीनता के विजय अभियान में जवना चौपाइयन के उपयोग कइलन ऊ “रामचरितमानस” के रहल. “रावन रथी बिरथ रघुबीरा। देखि बिभीषन भयउ अधीरा।” अइसनका विजय में केहू के पराभव ना होखे, राक्षसन के पराभव ना भइल बस रावण के अहंकार के काटल गइल. राक्षसन के सभ्यतो नष्ट ना भइल. ओही तरह जइसे अंग्रेजन के पराभव ना भइल. अंग्रेजी सभ्यता नेस्तनाबूद करे के कवनो कोशिश ना भइल. बस ओकर मलिकाव खतम करि के जनता के स्वराज्य स्थापित करल लक्ष्य रहे. एही चलते विजयदशमी आजु अउरी खास बा.\nहमनी का खेतिहर संस्कृति के लोग आजुओ जौ के अंकुर अपना चोटी में बान्हीले आ ओकरे के हमनी का अपना जय के प्रतीक मानी ले. आवेवाली फसल के नयका अंकुर हमनी के जय यात्रा के शुरुआत होले.\nहमनी के विजययात्रा एहिजा पूरा ना होखे, एहिजे से शुरु होले. काहे कि भोग में अतृप्ति, भोग खातिर छीना-झपटी, भय आ आतंक से दोसरा के डेरावे के विराट अभियान, दोसरा के सुख-सुविधा के अनदेखी, अहंकार, मद, दोसरा के सुख से ईर्ष्या. ई सभ जबले बा, कम भा बेसी, “विरथ रघुवीर” के विजययात्रा खातिर निकलही के पड़ी. आत्मजयी के एह दुश्मनन पर विजय प्रावे खातिर नया संकल्प लेबही के पड़ी.\nविजयदशमी के दिन लोग नीलकंठ पक्षी देखल चाहेलें. नीलकंठ सुंदर पक्षी होला. ओकर गर नीला होला. ओह पक्षी में लोग विषपायी शिव के दर्शन करल चाहेलें. आत्मजयी जब विजय खातिर निकली त ओकरा बहुते जहर पिये के पड़ी. ई जहर अपयश के होखी, लोकनिंदा के होखी, आ ओहू ले बेसी लोकप्रियता के होखी. आजु एह जहर के पिये के पचावे के केहू तइयार नइखे.\nविजयदशमी के उत्सव सार्थक होला दक्षिण से उत्तर का ओर राम के वापसी यात्रा से. एहमें राम रास्ता में अपना मित्र ऋषि भारद्वाज से मिलत बाड़े, अपना मित्र निषादराज से मिलत बाड़े, गंगा फेर से पार करत बाड़े. अंत में पहिले भरत से मिलत बाड़े आ तब अयोध्या में प्रवेश कर के सिंहासन पर बइठत बाड़े.\nवास्तव में कहीं त जन-जन का मन में राजा त वनवासी रामे रहले. बस सिंहासन पर बइठल ना रहले बाकिर सिंहासन पर उनकर पादुका रहे. उनके प्रतीकचिह्न से शासन चलत रहुवे. भरत त अपना के बस न्यायधारी मानत रहले. महात्मा गांधी ओही तरह के स्तुति में जनता के शासक के देखल चाहत रहले.\nशासन त सनातन रामे के हऽ. उनके तरफ से प्रतिनिधि होके, धरोहरी बनि के शासन चलावले जनतंत्र के शासक के लक्ष्य होखल चाहीं. राम के राज्याभिषेक सत्य के राज्याभिषेक हऽ, सात्विक ज्ञान के राज्याभिषेक हऽ.\n3 thoughts on “विजय माने का ?”\nshivendra pratap singh कहते हैं:\nअक्टूबर 18, 2013 को 6:50 अपराह्न पर\nitna utkrishth lekh bahut kam padhne ko milta hai…. thanks anjoria\nअक्टूबर 14, 2013 को 7:21 अपराह्न पर\nबहुत खूब नीमन बा .काफी जानकारी मिलल …\nअक्टूबर 18, 2010 को 3:51 अपराह्न पर\nआज दुपहरिया में हमनी के खाना खाए गइल रहनी ह स. ओहिजा बगल में दू गो नवयुवती आपस में बतियावत रहली ह स कि आखिर काहे हमनी के नवरात्र के अंतिम दिन जौ के तना के अपना कान प रखे नी जा. ओह दूनों जवना में एगो खुद बंगालिन(ओह लोगन के बातचीत से हमरा बुझाइल ह) रहली ह. हमहूं तनी सोच में पड़ गइनी ह कि आखिर एकरा पाछे का कारण हो सकेला. बाकिर अबहीं आके पांडेय हरिराम जी के ई लेख पढ़नी ह त ओकरा में हमरा कुछ हद तक एकर जवाब मिलल ह कि ‘हमनी का खेतिहर संस्कृति के लोग आजुओ जौ के अंकुर अपना चोटी में बान्हीले आ ओकरे के हमनी का अपना जय के प्रतीक मानी ले. आवेवाली फसल के नयका अंकुर हमनी के जय यात्रा के शुरुआत होले.’पाडेंय जी के एह पंक्ति से हमरा ई त बुझाइल ह कि हमनी के कान प जौ विजय के प्रतीक के रूप में रखीले जा. बाकिर अबहियों हम पूरा तरह से संतुष्ट नइखी भइल. खैर, पांडेय जी के एह आलेख से एगो दिशा त मीलिए गइल. बहुत-बहुत धन्यवाद


लाइन मारे ला देवरवा बलम जी – Anjoria\nमई 2, 2010 तू ही मोर बालमा\nभोजपुरी फिल्म तू ही मोर बालमा के भोजपुरी के फोर इडियट्स बतावे वाला लोग कहत बा कि एह फिल्म ससे भोजपुरी सिनेमा में कामेडी फिल्म के दौर फेरु से लवटे के उमेद बा. हँसा हँसा के पेटबथी करा देबे वाली ई फिल्म प्रदर्शन खातिर तइयार बिया आ जल्दिये रिलीज होखे वाली बा.\nविदाई जइसन सुपरहिट फिल्म के निर्देशक असलम शेख के निर्देशित आ रितेश कुमार ठाकुर के निर्माण आ जितेश दूबे के प्रस्तुति तू ही मोर बालमा एह लोग के ड्रीम प्रोजेक्ट बा. एह फिल्म के एगो गाना लाईन मारे ला देवरवा बलम जी अबहिये से बिहार में हर ओर बाज रहल बा. तू ही मोर बालमा में एगो दू गो ना पूरे छह गो सितारा जगमगइहें. जूनियर निरहुआ प्रवेशलाल यादव, पिछला साल के बहुचर्चित नवोदित सितारा शुभम तिवारी आ दीपक दूबे के साथ हँसा हँसा के लोटपोट करावे वाला कामेडियन मनोज टाइगर, अपना गायकी से चर्चित अरविंद अकेला कल्लू का साथ विदाई फेम के नायिका रिंकू घोष. सभकर किरदार चउँकावे वाला बा. साथ में बृजेश त्रिपाठी, आलोक यादव आ मुश्ताक खानो कमाल करीहें.\nफिल्म के लाजवाब गीत लिखले बाड़े विनय बिहारी आ संगीत ह धनंजय मिश्र के. पाँच नायक आ एक नायिका वाली भोजपुरी के ई पहिलकी कामेडी रोमांच से भरल आ समसामयिक होखी.


भोजपुरी | मुख्य पृष्ठ\nयीशु हमार उद्धार कर्ता\nभोजपुरी बाइबल के कहानी\nभोपुरी ऑडियो बाइबल नवा नियम\nयेसु के कहानी\nउत्तपति के कहानी\nयीशु के कहानी लईकन खातिर\nहमसे संपर्क करी जा\nभोजपुरी वेबसाइट में राउर लोगन के स्वागत बा www.bhojpurishubhsandesh.com\nमसीह में प्यारे दोस्त लोगन\nभोजपुरी ब्यक्ति समूह औउरी इ लोगन के भाषा के बारे में जाने खातिर इ वेबसाइट सबसे सर्वोत्तम बा. भोजपुरी छेत्र के स्थान (उत्तरी भारत औउरी पश्चिम मध्य नेपाल ) बा जहा भोजपूरी मात्री भाषा के रूप में बोलाल जाला । उत्तरी भोजपुरी उत्तर प्रदेश के देवरिया गोरखपुर औउरी बस्ती इलाका उत्तरी बिहार औउरी नेपाल में बोलल जाला । दक्षिणी भोजपुरी बिहार के भोजपुरी रोहतास सारन भाभुवा बक्‍सर सीवान गोपालगंज में औउरी उत्तर प्रदेश के बलिया औउरी पूर्वी गाजीपुर में बलाल जाला । पश्‍चिमी भोजपुरी उत्तर प्रदेश के आजमगढ़ गाजीपुर और मिर्जापुर में बोलाल जाला भोजपुरी संस्‍कृति परंपराओं औउरी भाषा के विषय में औउरी अधिक जानकारी रउरा इ वेबसाइट से प्राप्‍त कर सकिले जा । इ वेबसाइट में राउर लोग भोजपुरी लोगन के विडियोज़्‍ा के आनन्‍द जरुर उठाइ । इ वेबसाइट के माध्‍यम से रउरा लोग भोजपुरी लोगन के बीच में रहल विकास के कार्य के जानकारी भी हासिल कर सकिले जा। इ साइट अन्‍य महत्‍वपूर्ण लिंक भी रउरा लीग के प्रदान करी जेकरे द्वारा रउरा लोग भोजपुर क्षेत्र औउरी वहाँ के लोगन के बारे में अउरी अधिक जान पाइ ।\nहमनी के इ वेबसाइट हिन्‍दी भोजपुरी अउरी अंग्रेजी भाषा में उपलब्‍ध बा ताकि इ ओनलाईन मंच पर रउरा लोगन के खोजे में सुविधा होवे अउरी राउर लोगअपनी मनपसंद के विषयवस्‍तु आसानी से खोज सकी जा । हमनी के लगातार मसीही गीत विडियो एवं मसीही साहित्‍य अपलोड अउरी अपडेट करत रहेब के ।\nहमनी के कोशिश बा कि रउरा लोगन के दिल के भाषा में हमनी के शुभसंदेश रउरा लोगन तक पहुँचा सकी जा ताकि रउरा लोग स्‍वतन्‍त्रता से जीवित परमेश्‍वर के आराधना अपने सांस्‍कृतिक भाषा संदर्भ में कर सकी जा\nहमनी के आशा करत बानी के कि हमनी के वेबसाइट पर आवे पर रउरा लोग के समय सुखद हो अउरी रउरा लोग इहा पर इ संसाधन के प्राप्‍त कर सकी जा मसीही यीशु के साथ रउरा लोगन के जीवन के यात्रा में सहायता होवे। हमनी के रउरा लोगन से सुने खातिर इंतजार करत बानी जा ।\nकृपया हमनी से जरुर संपर्क करी जा अउरी हमनी बताइ जा कि हमनी के अपनी वेबसाइट के कईसे सुधार कर सकी ले जा ताकि इ रउरा लोगन खातिर अउरी अधिक अर्थपूर्ण बन सके।\nकृपया अपने प्रार्थना में याद रखी जा\nप्रभु रौउरा लोगन के आशीष दे\nहमके आपन त्तिपड़ी अउरी पत्र भेजी\n__   __  _   _   _  __  ____\n\_ \_ / / | | | | | |/ / / ___|\n\_ V /  | | | | | ' /  \____ \_\n| |   | |_| | | . \_   ___) |\n|_|    \____/  |_|\__\_ |____/


भोजपुरी संगम के 75वीं बइठकी – Anjoria\nजून 8, 2016 गोरखपुर, भोजपुरी संगम, सत्यनारायण मिश्र सत्तन\n“आजु सत्तन जी हम्मन के बीच नइखीं, आ अपने उहाँ के 75 ले नाइ पंहुचि पवलीं, बाकिर आजु उनके लगावल पेड़ फरत-फुलात बा. आजु हीरक जयन्ती ले पंहुचि गइल बा.” – ई बात गोरखपुर के “भोजपुरी संगम” के 75वीं बइठक के अध्यक्षता करत आरडीएन श्रीवास्तव जी अपना अध्यक्षीय संबोधन में कहनी.\nभोजपुरी संगम के संस्थापक सदस्य स्वर्गीय सत्यनारायण मिश्र ‘सत्तन’ जी का घरे गोरखपुर के खरैया पोखरा पर बोलावल एह बइठकी के शुरूआत अरविन्द ‘अकेला’ के सरस्वती वंदना से भइल. एकरी बाद नीलकमल गुप्त ‘विक्षिप्त’ भोजपुरिये प रचल आपन कविता सुनवलीं. फेर बात के बेंवत देखावत अखिलेश शर्मा ‘नन्द’ के कविता – लाठी के मारल घाव सूखे, पर बाति के मारल नाहीं झुराला – सुना के सभकर मन फरहर क दिहनी. कुंवर प्रताप गुप्त के रचल – नेहवा के डोरी टूटि गइल बा – एही क्रम के आगा बढ़वलसि. रामसमुझ ‘सांवरा’ उपरवाला के महत्ता बतावत रचना सुनवलीं त सुधीर श्रीवास्तव ‘नीरज’ “बिदेसिया” क धुन पर लय में पगावल कविता – चिहुँकेला मन, उड़े निनिया सपन बनि – से माहौल में उर्जा भर दिहलीं. चन्देश्वर ‘परवाना’ के कविता – बदलल जमाना, बदल गइल भाव – सभे सराहल.\nबइठकि में भागीदारी करत राजेश राज बेटियन से जुड़ल रचना – फूलवा मतिन एगो बेटी हमार बिया – सुनवलीं त केएन आजाद के कविता – जबले माई के बिखरल सनेहिया रही, तबले खालत हमार लरिकईयां रही – मदर्स डे से जुड़ल रहल. हरिवंश शुक्ल ‘हरीश’ गँवई शब्द चित्र उकेरत रचना – हमरा गँउवा के ओरिया त आईं कबो – सुनवलीं. भोजपुरी के पुरनिया रचनाकार सूर्यदेव पाठक ‘पराग’ के निठाह व्यंग रचना – कलम आजु ओनकर जय बोल – का बाद डा. कुमार नवनीत आपन रचना – अँखियन के पानी सूखि गइल बा – सुना के माहौल के गंभीर बना दिहलन.\nबइठकि के अध्यक्षता करत आरडीएन श्रीवास्तव जी आपन व्यंग रचना – अंत्योदय – से सिस्टम पर कटाह बाति कहनी. बइठकि के संचालन धर्मेन्द्र त्रिपाठी कइलीं आ आभार ज्ञापन के जिम्मा बइठकि के संयोजक कुमार अभिनीत सम्हरलीं. एह बइठकि में खास भागीदारी रविन्द्र मोहन त्रिपाठी, केशव पाठक सृजन, आ विनोद गोरखपुरीओ के रहल.


मार्च 18, 2010 टटका खबर\nविपक्ष के हो हल्ला जूती का नोक पर\nनोट के माला पहिरला पर विपक्ष के हो हल्ला के अपना जूती का नोक पर राखत मायावती काल्हु फेर अठारह लाख रुपिया के नोटन से बनल माला पहिरली आ बसपा नेता स्वामी प्रसाद मौर्या कहलन कि अबसे मायावती के हमेशा नोटे के माला पहिरावल जाई. कांग्रेस का तरफ से कहल जा रहल बा कि मायावती दलित के बेटी ना दौलत के बेटी हई\nएनडी तिवारी पर नाजायज बाप होखे के मुकदमा\nपूर्व रक्षा राज्यमंत्री प्रोफेसर शेर सिंह के नाती रोहित शेखर के आरोप बा कि नारायण दत्त तिवारी उनकर नाजायज बाप हउवन आ एकर जाँच होखे के चाहीं.. नारायण दत्त तिवारी के मर्दानगी के चर्चा हमेशा होत आइल बा. पिछला दिने नब्बे साल का उमिर में तीन ग मेहरारुवन का साथ खेल करत पकड़इला का बाद उनका राज्यपाल पद से इस्तीफा दे देबे के पड़ल रहे. रोहित शेखर के मुकदमा का मामिला में उनकर वकील कहलें कि ई सब तिवारी के बदनाम करे के चाल बा. बाकिर कोर्ट उनकर दलील ना मनलसि आ मुकदमा के सुनवाई खातिर सकार लिहलसि.\nमनमोहन के मोहनी मंत्र अबकी भाजपा पर ना चलल\nपरमाणु दुर्घटना मुआविजा विधेयक पर संकट में पड़ल केन्द्र सरकार भाजपा से निहोरा करे में लागल बिया कि केहू तरह एह विधेयक के संसद में पेश करे दिहल जाव. बाकिर भाजपा तईयार नइखे होखत. मनमोहन के फोन आ मेनन के मुलाकात का बादो भाजपा कांग्रेस के चाल में फँसे से इन्कार कर दिहलसि. एह विधेयक में प्रावधान बा कि दुर्घटना कतनो भयंकर होखे मुआविजा कुल मिला के तीन सौ करोड़ से बेसी ना होखी आ एही बात पर सबकर विरोध बा.\nराजन तिवारी का घर पर छापा\nबिहार के पूर्व विधायक बाहुबली राजन तिवारी का घर पर छापा मार के असलहा समेत छह जने के गिरफ्तार कर लिहल गइल. पुलिस के कहनाम बा कि यूपी के एगो कुख्यात अपराधी ऋषिमुनि तिवारी का साथे मिल के मोतिहारी के एगो सिनेमा मालिक के अपहरण के योजना बनावत घरी एह लोग के पकड़ल गइल. हालांकि ऋषिमुनि भाग गइल. पकड़ाइल अपराधियन पर पहिलहू से मुकदमा दर्ज बा.\nमहाराष्ट्र के आतंकविरोधी दल के प्रमुख पर सरकार नाराज\nहालही में मुंबई में पकड़ाइल दू गो आतंकियन के नाम अपना बयान में बता देबे खातिर केन्द्र सरकार आ महाराष्ट्र सरकार एटीएस प्रमुख के पी रघुवंशी से नाराज हो गइल बाड़ी सँ. पकड़ाइल आतंकियन के नाम रियाज आ लतीफ, बतावल गइल रहे. सरकार के कहनाम बा कि जब ले जाँच पूरा ना हो जाव तबले नाम बतवला के जरुरत का रहे.पूणे विस्फोट के अपराधियन के नाम आजु ले नइखे बतावल गइल.\nमुंबई हमला के आरोपी जुर्म कुबूल कर ली\nमुंबई हमला के षडयन्त्र रचे के आरोपी पाकिस्तानी अमेरिकी नागरिक डेविड कोलमैन हेडली आजु अमेरिका के एगो कोर्ट में आपन जुर्म कुबूल कर सकेला.अबले ऊ अपना के बेकसूर बतावत रहल बाकिर अब आपन गलती माने के तईयार हो गइल बा. कोर्ट ओकरा के एह जुर्म खातिर सजाये मौत तक दे सकेला. बाकिर शायद प्लीड गिल्टी का बाद ओकरा साथे कुछ नरमी बरतल जाव.\nपाकिस्तान से समग्र बातचीत ना हो सके\nभारत के कहनाम बा कि जबले पाकिस्तान आपन रहन ना सुधार ली तबले ओकरा साथे कवनो तरह के बातचीत ना कइल जा सके. ई बात राष्ट्रीय सुरक्षा सलाहकार शिवशंकर मेनन कहले बाड़े, वइसे दुनु देश का विदेश सचिवन के बातचीत के अगिला दौर पाकिस्तान में होखे वाला बा.\nदेश में ज्ञान के संजाल बिछावल जा रहल बा\nप्रधानमंत्री के सूचना संसाधन सलाहकार डा॰सैम पित्रोदा कहले बाड़न कि देश में पाँच हजार संपर्क बिन्दु, नोड, बना के सगरी विश्विवद्यालय के एक दूसरा से जोड़ दिहल जाई. अबले करीब सवा सौ नोड काम करे लागल बा. कहलन कि अगिला पाँच साल में पूरा देश के ब्राडबैन्ड से जोड़ दिहल जाई. एह क्रम में सबसे पहिले अढ़ाई लाख पंचायतन के ब्राडबै्ड से जोड़े पर काम चल रहल बा.\nकाश्मीर के स्कीइंग संस्थान बीस बरिस बन्द रहला का बाद फेर से खुली\nआतंकी घटना का चलते काश्मीर का गुलमर्ग में चलत स्कीइंग प्रशिक्षण संस्थान के बिस बरिस पहिले बन्द कर देबे के पड़ल रहे. अब सरकार फैसला कइले बिया कि ओह संस्थान के फेर से शुरु कर दिहल जाई. एह साल मई का महीना में दस दिन के प्रशिक्षण शिविर लगावल जाई.\nराष्ट्रमंडल मुक्केबाजी में भारत के स्वर्णिम प्रदर्शन\nनयीदिल्ली में चलत राष्ट्रीय मुक्केबाजी के फाइनल में बारत के विजेन्दर सिंह समेत छह गो मुक्केबाज स्वर्ण पदक जीत लिहलें जवना से भारत आपन सर्वश्रेष्ठ प्रदर्शन करे में सफल रहल. पिछला प्रतियोगिता में भारत चार गो स्वर्ण पदक जीतले रहे.


गुंजन पन्त आ विनय आनद के बिआह करावल गइल | CinemaBhojpuri.in\nगुंजन पन्त आ विनय आनद के बिआह करावल गइल\nJune 10, 2012 - कलाकार\n- Tagged: गुंजन पंत, विनय आनन्द\t- no comments\tपिछला दिने उत्तर प्रदेश के बाबा काशी विश्वनाथ क पावन नगरी काशी (बनारस) में गंगा किनारे मंगल फेरा लेके, अग्नि के साखी मानत, वैदिक मंत्रोंच्चार संगे विनय आनंद आ गुंजन पंत के बिआह करावल गइल. एह मौका पर घाट के पंडित, महात्मा, बाबा विश्वनाथजी के दर्शन हेतु आइल श्रद्धालु, आस पड़ोस के लोग का साथे मौजूद फिल्म निर्माता अशोक गुप्ता आ बृजेश सिंह, अउर निर्देशक मनोज गिरी एह ‘नव दम्पति’ के आशीष दिहलें.\nई सबकुछ कइल गइल फिलिम ‘लक्ष्मण रेखा’ के एगो सीन खातिर. एह फिल्म के शूटिंग बनारस जौनपुर में जोर शोर से चलत बा. फिल्म में गुंजन पन्त एगो आम घरेलू महिला के किरदार करत बाड़ी जे आजु के जमाना से नावाकिफ बाड़ी. सिनेमा का परदा पर तीन गो शादी कर चुकल विनय आनंद के ई चउथा शादी रहल. विनय आनंद के पँचवा शादी जल्दिए फिल्म ‘भईल तोहरा से प्यार- आई लव य़ू’ में होखे वाला बा. (अपना न्यूज के रपट)\nमिलत जुलतअपना साँवरिया खातिर सब कुछ करीहे विनय आनन्द (2)अंजन टीवी के राँची वाला रोड शो में गुंजन पंत (2)रविकिशन के बहुरुपिया किरदार (2)गुंजन पंत के धमक अब छोटको पर्दा पर (2)औरतन के बस देखावटी गुड़िया मत समुझल जाव – गुंजन पन्त (2)To the official site of Related Posts via Taxonomies.\tLeaveaReply Cancel reply


वायदा बाजार में गिरावट का बावजूद सोना के दाम चढ़ल – टटका खबर\nवायदा बाजार में गिरावट का बावजूद सोना के दाम चढ़ल\nबियफे का दिने वायदा बाजार में सोना के दाम में गिरावट जारी रहल एकरा बावजूद खुदरा कारोबार में माँग बढ़ला का चलते सोना के दाम में तेजी देखे के मिलल. चार दिन से लगातार होत गिरावट बियफे का दिने थथम गइल आ दाम २५० रुपिया प्रति दस ग्राम बढ़ गइल.\nओने बैंक दर में कमी के उमेद में सेंसेक्स में तेजी देखे के मिलल आ सेंसेक्स २८५ अंक चढ़ गइल.\nTags: शेयर, सोना\nसेंसेक्स भइल 37 हजारी, निफ्टिओ रिकॉर्ड स्तर पर\nMore Stories From व्यापार


BHOJPURI CHAUPAL: भोजपुरी में खबर BHOJPURI CHAUPAL\nभोजपुरी में खबर इंगलैण्ड में भइल चुनाव में कंजरवेटिव पार्टी के पूरा बहुमत मिल गइल बा जबकि सर्वे में बतावल जात रहुवे कि अबकी कवनो दल के बहुमत नइखे मिले वाला. विरोधी लेबर पार्टी के करारी हार देखे के पड़ल जवना का बाद ओकर नेता इद मिलिबैंड इस्तीफा दे दिहलन. स्काटलैंड में स्काटिश नेशनल पार्टी के शानदार जीत मिलल आ ओहिजा के 59 गो में से 56 सीट ऊ अकेले जीत लिहलसि. एह चुनाव का बाद कैमरुन दुबारा सरकार बनइहें आ अनुमान लगावल जात बा कि इंगलैंड यूरोप युनियन से अलगा हो जाई आ स्काटलैंड में फेरू युनाइटेड किंगडम से बाहर निकले के आंदोलन तेज हो जाई.\nलोकसभा पटल पर राखल गइल कैग के रिपोर्ट में देश में बनल लड़ाकू जहाह तेजस-1 में नाहियो त 53 गो कमी गिनावल गइल बा. साल 2013 में एह जहाज के क्लियरेंस मिलल रहुवे बाकिर वायुसेना एकरा में कई गो बदलाव के जरुरत बतवले बिया. कैग के रिपोर्ट में इहो कहल गइल बा कि सेना का लगे महज दस पन्द्रह दिन के लड़ाई करे लायक गोला-बारूद बचल बा. जबकि ओकरा लगे कम से कम चालीस दिन ले लड़े लायक सामान होखे के चाहीं.\nमुंबई हाई कोर्ट से काल्हु सलमान के जमानत मिल गइल आ उनुका के सुनावल सजा पर रोक लगा दीहल गइल. देश के एह न्याय व्यवस्था पर पूरा समाज सवाल उठावत बा कि तेरह साल लागल सलमान के सजा सुनावे में बाकिर आनन फानन में सजा पर रोक लाग गइल. कवनो आम आदमी निर्दोष रहला का बादो बिना जमानत बरीसन जेल में सड़े ला मजबूर हो जाला आ ओकर सुनवाई करे के समय कवनो अदालत का लगे ना रहे. बस तारीख पर तारीख पड़त रहेला. बाकिर अगर केहू पइसा आ पँहुच वाला होखो त ओकरा ला पलक झपकते सब कुछ हो जाला.\nप्रधानमंत्री नरेन्द्र मोदी के छत्तीसगढ़ के दौरा खातिर नया रायपुर में बनावल पंडाल भस गइल जवना चलते करीब4दर्जन लोग घवाहिल हो गइल. एह हादसा का बाद मोदी के रायपुर सभा रद्द कर दीहल गइल बा बाकिर दंतेवाड़ा में उनकर सभा होखे जा रहल बा. नक्सली एह दौरा के विरोध करत बाड़न काहे कि ऊ ना चाहसु कि उनुका प्रभाव का इलाका में विकास के कवनो काम होखो आ गरीब आदिवासियन के रोजी रोटी के सुबहित जुगाड़ बन पावे. दंंतेवाड़ा में मोदी इस्पात संयंत्र के दू गो बड़हन परियोजना आ रावघाट-जगदलपुर रेल लाइन के उद्घाटन करीहें.\nसंसद में गलतबयानी के आरोप में राहुल गांधी का खिलाफ विशेषाधिकार हनन के नोटिस भाजपा का तरफ से दीहल गइल बा. सुर्खी बटोरे का फेर मे रहे वाला राहुल कवनो मसला के तह में जाए के कोशिश ना करसु आ सुनल सुनावल बात पर बोलत रहेलें. अमेठी के फूड पार्क योजना रद्द करे के फैसला पिछला यूपीए सरकारे कइले रहुवे आ दस महीना पहिले एह योजना के रद्द कर दीहल गइल रहे. बाकिर दस महीना बाद अचके में राहुल ट्यूबलाईट का तरह रोशन भइलें आ बयान दे मरले.\nशुक का दिने पूरा यूपी में डाक्टर हड़ताल पर रहले. एह हड़ताल में डाक्टर पूरा एकजुटता देखवले आ आपन निजी क्लिनिक आ नर्सिंग होम बंद क के रखले. इक्का दुक्का डाक्टर जरूर अपना क्लिनिक में मरीज देखत पावल गइलें बाकिर वइसन लोग अमूमन आईएमए के आंदोलन में शामिल ना होखसु.\nनेपाल में भूकंप आवे के सिलसिला लगातार जारी बा. शुक का दिनो चार गो झटका आइल. अबले ओहिजा भूकंप से मरेवालन के गिनिती आठ हजार के पार हो गइल बा. संयुक्त राष्ट्र एह बात पर चिंता जतवले बा कि नेपाल के एह त्रासदी का बाद दुनिया से मिलल सहायता नाकाफी बा आ ओकरा अउर सहायता मिले के चाहीं.\nचीन के विदेश मंत्रालय के एगो बोलतुआ मोदी के होखे वाला चीन यात्रा के स्वागत करत कहलन कि एह दौरा से दुनू देश का बीच संबंध अउर पोढ़ होखी.\nमोदी के चीन यात्रा से कुछे दिन पहिले चीन का सीमा से लागल पूर्वोत्तर भारत में सुपरसोनिक ब्रह्मोस मिसाइल के सतह से सतह पर मार करे वाला संस्करण के सफल परीक्षण शुक का दिने कइल गइल.\nशुक का दिने पश्चिम बंगाल के अलीपुर दुआर इलाका में वायुसेना के एगो मिग-27 विमान गिर गइल. एह हादसा में पायलट त बाच गइल बाकिर दू गो आम आदमी मारल गइले.\nविकेटकीपर बल्लेबाज पार्थिव पटेल के शानदार 45 रन आ हार्दिक पंड्या के नाबाद 21 के सहारे मुंबई इंडियंस चेन्नई में भइल आईपीएल मैच में चेन्नई सुपरङ्क्षकग्स के ओकरे मैदान पर छह विकेट से हरा दिहलसि.\nकेंद्र सरकार का तरफ से मार्च में ऑल इंग्लैंड ओपन चैम्पियनशिप के फाइनल में पहुंचे वाली स्टार बैडमिंटन खिलाड़ी सायना नेहवाल के 25 लाख रुपिया के इनाम दीहल गइल. एह चैम्पियनशिप के फाइनल में पहुंचे वाली ऊ भारत के पहिला महिला खिलाड़ी रहली.\nनई दिल्ली से दरभंगा का बीच चले वाली स्वतंत्रता सेनानी एक्सप्रेस 11 सितंबर से जयनगर ले चलल करी आ बीच में सकरी आ मधुबनी पर रुकल करी. एही दिन से मोरध्वज एक्सप्रेस जम्मूतवी से मुजफ्फरपुर का बदले बरौनी ले चलल करी,\nबिहार के मुख्यमंत्री रहल जीतन राम मांझी आपन नया गोल बनावे के एलान शुक का दिने क दिहलन. एह गोल के नाम राखल गइल बा ‘हम’ माने हिन्दुस्तानी अवाम मोर्चा. शकुनी चौधरी के एकर प्रदेश अध्यक्ष बनावल गइल बा. एकरा झंडा में केसरिया रंग ना होखी आ ऊपर नीचे हरियर पट्टी का बीच में उज्जर पट्टी रही. बीच में हम लिखल रही.\nउत्तर प्रदेश सरकार9गो डिप्टी एसपी के तबादला शुक का दिने क दिहलसि. एह तबादला में जटाशंकर राव सहायक सेनानायक गोरखपुर, विजेंद्र द्विवेदी सहायक सेनानायक आजमगढ़, सिद्धार्थ सीओ लोकायुक्त, मदन सिंह सीओ फतेहपुर, आरके गौतम सीओ मथुरा, लेखराज सीओ फतेहगढ़, एके त्यागी सीओ शाहजहांपुर, संजय कुमार सीओ मथुरा, आ रामआसरे सिंह हरदोई के नाम शामिल बा.\nगुलाम काश्मीर के यात्रा पर निकलल दू गो राजदूत शुक का दिने मारल गइले जब ओह लोग के ले के जात हेलीकाप्टर के मार गिरावल गइल. एहमें 11 लोग सवार रहुवे आ सात लोग के मौत हो गइल. चार जने घवाहिल होके बाँच गइले.\nबलिया सदर तहसील के लेखपाल अमीर चंद के घूस लेत पकड़ लीहल गइल आ वाराणसी से आइल टीम ओकरा के लेके चल गइल.\nबियफे का रात गाजीपुर के सालिकपुर सौरी गाँव के प्रधान प्रेमचंद यादव के गोली मार के हत्या क दीहल गइल.\nप्रधानमंत्री नरेंद्र मोदी आज तीन गो बड़हन सामाजिक सुरक्षा योजना के शुरुआत करइहें. एकनी के नाम हवे प्रधानमंत्री जीवन ज्योति बीमा योजना (पीएमजेजेबीवाई), प्रधानमंत्री सुरक्षा बीमा योजना (पीएमएसबीवाई) आ अटल पेंशन योजना. एह योजनन के शुरुआत का बाद देश के आम आदमी के जीवन बीमा के लाभ बहुते कम खरच, महीना में एक रुपिया, में मिले लागी.\nदेश में पिछला पांँच बरीस में मकानन के दाम तेजी से बढ़ल बा आ सबले अधिका तेजी लखनऊ में आइल बा. एह बीच मकानन के दाम करीब 70 फीसदी बढ़ गइल बा. सबले बेसी माँग छोट मकानन के बा आ ओकरे दाम सबले अधिका बढ़ल बा. लखनऊ में त दाम दुगुनो से अधिका हो गइल बा.\nसप्ताह के आखिरी कारोबारी दिन शुक का दिने मुंबई के शेयर बाजार में फेरू तेजी देखे के मिलल आ सेंसेक्स एक बेर फेर 27000 से ऊपर आ गइल. निफ्टीओ 8191 पर बंद भइल. पिछला दू दिन का गिरावट का बाद ई करेक्शनो रहल हो सकेला आ नयका निवेशक लोग के सम्हर के फैसला लेबे के चाहीं. अबहीं कवनो नया सौदा खड़ा कइल घाटा दे सकेला.\nसुप्रीम कोर्ट शुक का दिने बिहार में गुटखा बेचे पर लगावल पाबन्दी के बरकरार राखत पटना हाई कोर्ट के फैसला पर रोक लगा दिहलसि.\nSource - tatkakhabar\nFILMS4U BHOJPURI GEET\nBHOJPURI GEET - Source - SMASHITS\nENGLISH -BHOJPURI DICTIONERY\nBHOJPURI KHANA -Source - RASOIA.COM KHANA KHAZANA INFO\nभोजपुरी में खबर\nSummary भोजपुरी में खबर\nरानी चटर्जी और खेसारी लाल यादव की मजेदार केमेस्ट्र...\nपूनम दुबे को मिला बेस्ट एक्ट्रेस का न्यूज मेकर्स अ...\nAamir Khan: After Bhojpuri, Haryanvi Teacher Wante...


दुनिया में सबसे लोकप्रिय बिल्ली नस्लों. torbie बिल्ली के बच्चे. सौंदर्य - वॉलपेपर आकार 1080x960 1080 x 960 1080*960.\nगुलाब पानी लिली आकाश\nगुलाब सुझाव: अपने मॉनिटर की स्क्रीन संकल्प इस तस्वीर के लिए आयाम हैं: 1024 x 1024 1080 x 1920 1080 x 960 1440 x 1280 2048 x 2048 2160 x 1920 2880 x 2560 360 x 640 400 x 800 480 x 800 480 x 854 540 x 960 600 x 1024 600 x 800 640 x 1136 640 x 960 720 x 1280 720 x 720 750 x 1334 768 x 1024 800 x 1003 800 x 1280 800 x 853 टैग: पालतू जानवर · अद्वितीय पालतू विचारों · torbie बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · अपार्टमेंट जानवरों · अंगीकरण · मेन Coon बिल्ली के बच्चे · torbie बिल्लियों · बिल्ली के बच्चे की देखभाल · torbie बिल्ली · वंडरफुल · दिल का संगीत · torbie बिल्ली के बच्चे · शराबी बिल्ली पृष्ठभूमि · स्वदेशी शो बिल्ली · हर्षित · तस्वीरें · 1080 x 960 · 1080*960 · 1080x960 · वॉलपेपर · 1080-960 · 1080 * 960 · 1080 - 960 · 1080/960


नीति धरम के बात करे वला भाजपा के नेता लोगन के तनिको करेजा ना पसिजल कि केकर टिकट काटतs बानी?\nLast Updated: October 13, 2020, 11:30 AM IST\nबिधाएक चोकर बाबा (शत्रुघ्न तिवारी) के महापंचाइत लागल रहे. जनता-जनारदन के भारी भीड़ जुटल रहे. बाबा कहले, भाजपा तs टिकट काट देलस, अब आगा का कइल जाव? भीड़ एकबेर हुंकारी भरलस, पूरा अमनौर करत बा पुकार, चोकर बाबा फेरू एक बार. रामधनी सिंह कहले, भाजपा टिकट ना देलस तs का भइल, जनता के टिकस रउए साथे बा. कईक गांव के लोग एहिजा बइठल बा, सभ केहू के इहे बिचार बा कि रउए अलेकशन लड़ीं. अजोधया महतो, बलदेव चौउबे खाड़ा हो के कहले, तिवारी जी, बेखटक तैयारी करीं, हमनी के साथे बानी जा. रउआ अइसन साधु अदिमी ना चुनाव लड़ी तs के लड़ी? 2015 में तs लालू-नीतीश एक्के रहन, तबहुओं जनता रउए के जितवलस. अबकी तs अमनौर के इज्ज्त के सवाल बा. अंत में महापंचाइत के इहे फैसला भइल कि चोकर फेरु चुनाव लड़िहें. अगर अइसन होता तs चोकरा बाबा अमनौर में दरौंदा के कहानी दोहरईएं ? 2019 के दरौंदा विधानसभा उपचुनाव में जनता, जदयू के बाहुबली नेता अजय सिंह के हरा के भाजपा के बागी ब्यास सिंह के जितवले रहे.\nवाह रे, भाजपा के इंसाफ!\nमहापंचाइत खतम भइल तs रामधनी सिंह कहले, का हो अजोधया, ईमानदारी के जमाना नइखे, चोकर बाबा अइसन सोझिया अदिमी के टिकट काट के भाजपा केकरा के कंडिडेट बनवलस? ओकरे के नु जे बीडीओ के आफिस में घुस के मरले रहे, जेकरा पs मारपीट अ धमकावे कईअक गो केस दरज भइल रहे! वाह रे भाजपा के इंसाफ! नीति धरम के बात करे वला भाजपा के नेता लोगन के तनिको करेजा ना पसिजल कि केकर टिकट काटतs बानी? सबसे तपलिख के बात तs ई बा कि जेकरा के बाबा 2015 में हरवले (कृष्ण कुमार मंटू) ओकरे के भाजपा अपना पाटी में लिया के टिकट दे देलस. 2015 में चोकर बाबा अमनौर में भाजपा के इज्जत बचवले रहन. ओह चुनाव में कृष्ण कुमार मंटू जदयू अउर राजद के सझिया कंडिडेट रहन. लालू-नीतीश के लहर में ओह घरी भाजपा के बड़-बड़ नेता ऊधिया गइल रहन. लेकिन चोकर बाबा मंटू के करीबन पांच हजार भोट से हरा देले रहन. मंटू तs जदयू में रहन. 2020 में चुनाव आइल तs ना जाने कवना जोगाड़ से राताराती भाजपा में चल अइले. मंटू के टिकटो मिल गइल. अजोधया महतो कहले, के नइखे जानत कि बाबा के टिकट कइसे कटल. मंटू कहिया से भाजपाई बन गइले ? उ राजनीति में कइसे अइले रउओ जानत बानी.\nभाजपा केकरा के देलस टिकट?\nबलदेव चौउबे भिरिये बइठ के रामधनी सिंह अउर अजोधया महतो के बात सुनत रहन. बलदेव चौउबे भाजपा के कट्टर सपोटर रहन. कहले, इयाद बा नू अजोधया कि 2015 में मंटू के लोगन से भाजपा के केतना झंझट भइल रहे. चुनाव में मंटू भाजपा के केतना जबून-जबून बात कहले रहन, का ई बात लोग के इयाद नइखे?इअब ओही मंटू के कवना मुंह से सपोट करीं. केहू भी भोट मांगे जाइब तs उ गारिये दिही. चोकर बाबा के टिकट कटला से अइसहीं लोग खिसीआइल बाड़े. मंटू के दबंगई के नइखे जानत. 2010 में मंटू के जदयू से कइसे टिकट मिलल रहे ? प्रभुनाथ सिंह जइसन बाहुबली नेता के आसीरबाद से उ राजनीति में आगा बढ़ले. 2010 में मंटू बिधायक बनले. लेकिन बिधायक बने से पहिले उनका नांव पs केतना केस दर्ज रहे! उनका पs पावर प्लांट के ठेकदार से रंगदारी मांगे के आरोप लागल रहे. बाढ़ विभाग के इंजीनियर से लड़ाई करे के आरोप लागल रहे. परसा के बीडीओ के के पीटे के आरोप लागल रहे. उनकर दबंगई कबो कम ना भइल. अब भाजपा के साधु ना दबंग चाहीं. लेकिन भाजपा के चहला से का होई. जवन पबलिक चाही उहे होई. भाजपा के पुरान भोलेंटियर कबो ना मंटू के सपोट करिहें. टिकट मिलला से का होई.\nचोकर बाबा के राजनीत\nबलदेव चौउबे कहले, चोकर बाबा के कहनाम बा कि चाल चलs सादा कि निबहे बाप-दादा. बिधायक बनला के बादो बाबा के जिनगी में कवनो देखावा नइखे. 2017 में उ अपना लइकी के बियाह हरिहरनाथ मंदिल में कइले रहन. कवनो तड़क-भड़क ना. बेलकुल सादगी से बियाह भइल. ओह घरी चोकर बाबा कहले रहन, बहुत लोग भी परइसा ना होखे तबहूओं करजा, पईंचा लेके, चाहे खेत बेंच के लइकी के बियाह करेला. भोज-भात आ बाजा-बत्ती में पइसा खरच कइल फेजुलखरची बा. अगर लोग मंदिल में आ के बियाह करस तs फालतू के पइसा खरच करे के जरुरत ना पड़ी. लेकिन लोग लोक-लाज से डेरा के मंदिल में बियाह ना कइल चाहस. लेकिन हम बिधायक होके ई काम कर रहल बानी जवना से कि दोसर लोग भू अइसन करे के सोचस. ई बियाह के के पूरा बिहार में चरचा भइल रहे. चोकर बाबा समाज में रहे, जिये वला अदिमी हवें. नेतागिरी से अधिका उनका लोग के सुख-दुख के फिकिर रहेला.\nका होई अमनौर के चुनाव में ?\nरामधनी सिंह 2015 के चुनाव में बाबा के खूब परचार कइले रहन. उ तनिका चिंता में कहले, अगर 2020 में बाबा नौमनेशन करिहें तs बहुते जादा मेहनत करे के परी. मंटू के कमजोर ना कहल जा सकेला. एतना सुन के अजोधया महतो कहले, पबलिक के आंगा केकर बल काम करी ? का जानत नइखीं कि दरौंदा में का भइल रहे. दरौंधा के जदयू विधायक कविता सिंह जब सीवान से सांसद बन गइली तs अकटूबर 2019 में उहवां उपचुनाव भइल रहे. भाजपा के लोग कहनाम रहे कि संसद के सीट जदयू के मिलल तs बिधानसभा के सीट भाजपा के मिले के चाहीं. भाजपा से ब्यास सिंह के टिकट देवे के मांग होखे लागल. लेकिन भाजपा, जनता के मांग पs धेयान ना देलस. दरौंदा से जदयू के अजय सिंह खाड़ा भइले. लोग उनका के बहुत बड़का बाहुबली कहत रहन. लेकिन जनता के आंगा कवनो बल काम ना आइल. दरौंदा के भोटर ब्यास सिंह के जीता के भाजपा के सोच केतना गलत रहे. अजय के परचार खातिर सुसील मोदियो आइल रहन. ब्यास सिंह के भाजपा से निकाले के धमकी तक दिहल गइल रहे. लेकिन एह सब बात से कवनो फरक ना पड़ल. जनता जीत के माला निरदलीय ब्यास सिंह के गाला में डाल देलस. जदयू के भी पाता चल गइल के जनता के अनदेखी के का नतीजा होखे ला. नीतीश अउर भाजपा के नेता लोग दिन रात मेहनत कइले रहन लेकिन जनता निरदलीय के चुनलस. एह से हमार कहनाम बा कि जेकर मालिक मोखतार जनता होई, ओकरा के केबू ना दबा सके, ना हरा सके. जब महापंचाइत बाबा के नाम पs हुंकारी भर देलस तs अब चुनाव के तइयारी शुरू करे के चाहीं. (यह लेखक के निजी विचार हैं.)


साँप निकल गइला का बाद लाठी पीटे के तइयारी – टटका खबर\nनिर्भया बलात्कार काण्ड के आरोपी के रिहाई हो गइला का बाद एह पर राजनीतिक नौटंकी चलत बा. दिल्ली महिला आयोग के अध्यक्षा बाहर मेंं बलात्कारी के खिलाफ बोलत बाड़ी जबकि सुप्रीम कोर्ट में उनुका तरफ से ओकरा के फेर से बसावे के आ कमाई करे जोग बनावे के बात कहल जात बा. अदालतो के पूछे पड़ गइल कि रउरा बलात्कारी का खिलाफ बानी का ओकरा समर्थन में !\nओने राज्यसभा में किशोर न्‍याय अधिनियम में संशोधन वाला विधेयक पेश करे के कोशिश कांग्रेस नाकाम कर दिहलसि. सरकार के कहना बा कि विपक्ष का चलते ई संशोधन समय पर ना हो सकल जबकि कांग्रेस के कहना बा कि केन्द्र सरकार के लापरवाही का चलते बलात्कारी रिहा हो गइल.\nTags: बलात्कारी, रिहा


राजीव दिनकर के चौका – Anjoria\nराजीव दिनकर के चौका\nअमूमन एह तरह के माथ कवनो सितारा के लगातार चार गो हिट फिल्म होखला पर लगावल जाला बाकिर कोरियोग्राफर से अभिनेता बनल राजीव दिनकर खातिर ई शीर्षक उनुकर एगो अनोखा कीर्तिमान खातिर लगावल गइल बा. राजीव दिनकर पहिला अइसन अभिनेता बाड़े जे रवि किशन का साथे चार गो फिलिमन में काम कइले बाड़न. राजीव दिनकर के रवि किशन का साथे पहिला फिल्म रहे निर्देशक के डी के “बलिदान”, जवना में राजीव उनुका छोट भाई का भूमिका में रहले आ उनुकर काम खूबे सराहल गइल रहे. दोसरका फिलिम रहे निर्देशक के डीए के “प्राण जाए पर बचन ना जाये” जवना में ऊ रविकिशन के विरोधी गुट के मुखिया रहले. अब अगिला फिल्म होखे जा रहल बिया गोरखपुर के प्रसिद्द डॉक्टर अउर फिल्म निर्माता डा॰ विजाहत करीम के “केहू हमसे जीत ना पाई”. राजीव दिनकर के एह हेट्रिक का बाद उनुकर चउथका फिल्म बन गइल बा निर्देशक फिरोज खान आ निर्माता रजनीश गुप्ता के हालिया घोषित फिल्म “दुल्हिन चाही पाकिस्तान से”. एह तरह राजीव दिनकर भोजपुरी के पहिलका अभिनेता बन गइले जे रवि किशन का साथ चार गो फिल्म में काम कर चुकल बाड़े. वइसे इहो बतावल जा सकेला कि राजीव दिनकर बतौर सहायक कोरियोग्राफर रवि किशन के उनुका पहिलका भोजपुरी फिल्म “सैयां हमार में” नचाइयो चुकल बाड़े. हाल ही में ऊ निर्देशक फिरोज खान आ निर्माता रजनीश गुप्ता के फिल्म “फौलाद” में रवि किशन खातिर नृत्य निर्देशक बनल रहले.\nप्यार में बागी बनली रानू\nपायल का बाद बजरंग ले के आवत बाड़े जेपी सिंह


इस दुनिया में जान लुटाता किस पर कौन?\nजान अगर बेजान साथ में जाता कौन?\nजान जान की जान मुसीबत में डाले\nजान जान की जान न जान बताता कौन?


Actress Kajol Mom Tanuja Mukharjee Birthday know All About her life in bhojpuri - B'day SPl: काजोल के माई तनुजा के आज ह जन्मदिन, उनकर भी रहे एगो दौर – News18 Hindi\nहिंदी सिनेमा जगत स्टार हीरोइन काजोल के मां तनुजा मुखर्जी के आज जन्मदिन ह. उनक जन्म 23 सितंबर 1943 के मराठी परिवार में भइल रहे. एक समय में उहो सिनेमा जगत के बहुत बड़ हीरोइन रहली अउर खूब नाम कमइली. उनकर जन्मदिन के मौका पर रउआ लोगन के उनकर जीवन के बारे में हमनी के बतावल जाता.\nLast Updated : September 23, 2021, 12:45 IST\nआज के दौर भले काजोल के खूब जानेला, पहचानेला आ 90 के दशक के सबसे सफल हीरोइन मानेला. बाकिर एगो अइसनो दौर रहल बा जब उनके माई के जादू फिल्म इंडस्ट्री पर चलल रहे. ‘ओ मेरे दिल के चैन, चैन आए मेरे दिल को दुआ कीजिए’ के सुंदर, संजीदा अदाकारा के के भुला सकेला. एही फिल्म ‘मेरे जीवन साथी’ में कई गो अइसन यादगार गाना बा जे में तनुजा के मासूमियत लउकल बा. राजेश खन्ना, धर्मेन्द्र अउरी जीतेंद्र के साथे उनके जोड़ी खूब जमल आ लोग बड़ा पसंद कइल तनुजा के.\nतनुजा के परिवार फिल्म इंडस्ट्री से ही जुड़ल बा. उनके जन्म आजे के दिन 23 सितंबर 1943 के मराठी परिवार में भइल. उनके पिता जी कुमारसेन समर्थ भारतीय फिल्मन के शुरुआती दौर के सफल फिल्मकार रहलें. तनुजा के माई शोभना समर्थ हिन्दी फिल्मन के बड़ अभिनेत्री रहली आ कई गो सफल फिल्मन के हीरोइन रहली. तनुजा के माई बाप के बियाहे एह शर्त पर भइल रहे कि कुमारसेन फिल्म बनइहें त शोभना अभिनेत्री बनिहें.\nदरअसल, बात ई बा कि तनुजा के नानी भी अभिनेत्री रहली, नाम रहे रत्तन बाई आ मराठी फिल्मन में अभिनय कइले रहली. उनके माई भी हिन्दी फिल्मन के सफल अभिनेत्री रहली आ भगवान राम के ऊपर बनल राम-त्रयी फिल्म में सीता के भूमिका निभवली. ओ में ‘राम राज्य’(1943) सबसे अधिक सफल भइल रहे. माई के बाद तनुजा के बड़ बहिन नूतन त हिन्दी फिल्मन के महान अभिनेत्री बनली. नूतन के बाद तनुजा भी फिल्मन में आपन करियर शुरू कइली. आ संजोग के बात देखीं, तनुजा के बेटी काजोल भी हिन्दी के सफलतम अभिनेत्री हई. अब देखीं, ई शृंखला रुकल नइखे. नूतन के बेटा अउरी प्रसिद्ध अभिनेता मोहनीश बहल के बेटी, कहे के माने एह वंशज के पंचवा पीढ़ी प्रनूतन बहल भी फिल्म अभिनेत्री हई. उनके हाले में जी5 पर डार्क ह्यूमर के फिल्म ‘हेलमेट’ आइल ह. उ सलमान खान के द्वारा निर्मित फिल्म ‘नोटबुक’ से डैब्यू कइले रहली. कहे के माने ई परिवार के पाँच पीढ़ी फिल्म अभिनय में बा, माने कि जब से भारत में फिल्मन के शुरुआत भइल बा, तबसे एह परिवार के केहू ना केहू महिला फिल्मन में बा.\nतनुजा के हिन्दी फिल्म में डैब्यू बाल कलाकार के तौर पर भइल रहे. उनके बड़ बहिन नूतन जे उनसे7साल बड़ रहली. दुनू जाना के लेके उनके माई शोभना समर्थ फिल्म ‘हमारी बेटी’ (1950) के निर्माण कइली. एह फिल्म के निर्देशक भी उहे रहली. फिल्म के कहानी बड़ा दिलचस्प रहे. एगो एक्सीडेंट में एगो विधवा माई के छोट बेटी भुला जात बिया. ओ छोट लइकी के जीवन में दू गो इंसान मिलsतारे. एगो ओकरा खातिर सब कुछ न्योछावर कर देत बा अउरी एगो ओकरा खातिर आपन रंगीन दुनिया छोड़ देत बा. एने ओकर माई आपन बेटी के तलाश में बिया अउरी एगो दंपति आपन छोट बच्ची के ओकरा के दे देता. कालांतर में बिछड़ल बेटी बड़ हो तिया आ एगो सुंदर किशोरी बन जात बिया. जवन माई अपना बेटी के तलाश में बिया उहे अपना बेटी के प्यार के राह में दुर्भाग्य से बाधा बन जातिया. फेर कइसे सब कुछ ठीक होता, कइसे उ अपना बेटी से मिलतिया इहे कहानी रहे. फिल्म के कहानी बड़ा सुंदर रहे. नूतन किशोरी के रूप में डैब्यू कइली आ ओकरा बाद हिरोइन के रोल में आगे बढ़ गइली. तनुजा बाल कलाकार रहली अउरी उ हिरोइन के रूप में कुछ साल बाद अइली.\n1960 में उनके माई फेर एगो फिल्म बनवली ‘छबीली’. फिल्म में नूतन मुख्य भूमिका में रहली आ नूतन तब तक स्थापित अभिनेत्री हो गइल रहली. एही फिल्म से तनुजा जवान अभिनेत्री के रूप में डैब्यू कइली. राजकपूर, गीता बाली, मधुबाला, माला सिन्हा जइसन महान कलाकार लोग के तलाशे वाला अउरी ओ लोग के शुरुआती दौर में काम देबे वाला निर्माता-निर्देशक किदार शर्मा तनुजा के भी अपना फिल्म ‘हमारी याद आएगी’ में मुख्य अभिनेत्री बनवलें. ई फिल्म के बाद तनुजा के अच्छा काम मिले लागल. 1966 के फिल्म ‘बहारें फिर भी आएंगी’ में उनके गुरुदत्त के साथ जोड़ी बनल. गुरुदत्त ए फिल्म के निर्माण भी करत रहलें. ई उनके आखिरी फिल्म रहे, कई गो सीन उनका साथे फिल्मावल भी गइल रहे. अइसन फिल्मी पंडित लोग कहेला कि ओ पी नैयर के अद्भुत संगीत से सजल गीत ‘वो हँसके मिले हमसे’ में गुरुदत्त भी रहलें. बाकिर उनके अचानक मृत्यु के बाद धर्मेन्द्र के कास्ट कइल गइल आ गीत से गुरुदत्त के सीन एडिट कर दिहल गइल. रउआ गाना के विडिओ देखब त एहसास होई. हालांकि गुरुदत्त जाये से पहिले तनुजा के अभिनय में मौजूद कमी निकाल देहले रहलें.\nतनुजा के आगे आवे वाला फिल्मन में ज्वेल थीफ रहे. फेर धर्मेन्द्र के साथे इज्जत काफी हिट रहल. ओकर बाद जीतेंद्र के साथे जीने की राह भी स्लीपर हिट साबित भइल. उनके जोड़ी जब राजेश खन्ना के साथे बनल त कई गो बढ़िया फिल्म दर्शक के सामने आइल जे में हाथी मेरे साथी, मेरे जीवन साथी आदि रहे. उनके और भी सफल फिल्मन में दो चोर, याराना, खुद्दार, प्यार की कहानी, अनुभव आदि रहे.\n( लेखक मनोज भावुक भोजपुरी साहित्य व सिनेमा के जानकार हैं।)


संगीत सुभाष जी के लिखल भोजपुरी कहानी कुजाति | जोगीरा\nHome भोजपुरी साहित्य भोजपुरी कथा-कहानी संगीत सुभाष जी के लिखल भोजपुरी कहानी कुजाति\nपरनाम ! स्वागत बा राउर जोगीरा डॉट कॉम प , आई पढ़ल जाव संगीत सुभाष जी के लिखल भोजपुरी कहानी कुजाति , पढ़ीं आ आपन राय जरूर दीं कि रउवा इ भोजपुरी कहानी कइसन लागल आ रउवा सब से निहोरा बा कि एह कहानी के शेयर जरूर करी।\nई ओ बेरा के कहानी ह, जवना बेरा सामाजिक नियम तूरला पर तूरेवाला के जाति से निकाल दिहल जात रहे आ कुजाति कहल जात रहे। ओकरा साथे खाइल-पिअल, उठल-बइठल आ बातचीत तक ले समाज के लोग बन क देत रहे। कुजाति छँटइला के पीरा आ मानसिक कष्ट के अन्दाजा दोसर केहू ना लगा पावे, छँटाएवाला के छोड़ के। झींगुर अइसहीं कुजाति छँटा गइलें आ अइसन खातिर छँटइलें जवना में रत्तियो भर उनुके दोष ना रहे।\nझींगुर के चार बेटा पर एगो बेटी गुलबिया रहे। झींगुर दस बिगहा के जोतनिया रहलें। दुआर पर दूगो बरियार बैल आ दूध-दही खातिर भँइस हमेशा रहसँ। समाजो में झींगुर के बढ़िया इज्ज्त रहे। गाँव के कवनो पंचइती उनुका बिना रहले ना हो पावे। ओही झींगुर के बेटी गुलबिया आन गाँव का एगो चरवाह का संगे भागि गइल। बिहाने- बिहाने भर गाँव मुँहामुँहीं चर्चा होखे लागल- गुलबिया भागि गइल, गुलबिया भागि गइल।\nगाँव में हजार मुँहे हजार तरह के बात होखे लागल। केहू झींगुर के दोष देउ त केहू गुलबिया के दोष देउ। झींगुर के दोष ई कि लइकी के सम्हार के ना रखलें आ गुलबिया के दोष ई कि बाप- महतारी कि इज्जत के तनिको खेयाल ना कइलसि आ एगो निपट गँवार चरवाह का साथे भागि के झींगुर का साथे पूरा गाँव का मुँह पर करिखा पोति दिहलसि। केहू झींगुर का दुआर पर जा के हालचाल ना लेउ कि ऊ कवना हालत में बाड़ें।\nआखिर गाँव के सबसे समझदार अदिमी सीताराम काका झींगुर का दुआर पर गइलें। दुआर पर सन्नाटा पसरल रहे। झींगुर एगो टुटही पलानी में लुकाके बइठल रहलें। आँखि गंगा-जमुना के धार भइल रहे। दुआर पर से सीताराम काका बोललें-‘कहाँ बाड़S हो झींगुर?’\nसीताराम काका के आवाज सुनिके झींगुर पलानी से बहरी अइलें आ आवते पकला आम का तरे उनका गोड़ पर गिरके दुनू गोड़ छानि लिहलें। जेतना दरद भीतरी टिसत रहे, डेहरी के पेहान खोलला पर अनाज बहरी गिरला का तरे बाहर गिरे लागल।\nझींगुर भोंकार पारि के रोवे लगलें आ एकसँसिए कहल शुरू कइलें- ‘आरे, ए काका! गुलबिया त हमरा के कवनो ओर के ना छोड़लसि हो। सगरी इज्जत के माँटी मिलाके पलटापुर का फतिंगना का बेटा का संगे भागि गइल। हम ना जननीं कि ई चरवाही में इहे करे जात बिया। असवें धूमधाम से ओकर बिआह करेवाला रहनीं हँ। सोचले रहनीं हँ कि चार बेटन पर एके गो बेटी बिया, तनी करजो-उआम क के नीमना घरे बिअहबि। सब सोचल बालू की भिति लेखाँ ढहि गइल।\nचार- चार गो बेटा बाड़े। अब ए कुल्हिन के के पूछी? सब कुँआरे रहि जइहन सन। लोग आ समाज इहे नू कही कि झींगुर के बेटी फलनवाँ का संगे उढ़रि गइल। अब हम जी के का करबि? आजुए फँसरी लगा लेब।’\nसीताराम काका उनुके बाँहि ध के बड़ा बरिआई से आपन गोड़ छोड़वलें आ समुझावल शुरू कइलें- ‘देखS झींगुर! बेटी बड़ा संवेदनशील जीव हई। इनका चलते इज्जति बढ़िओ जाला आ गलत डेग उठा लेसु त रसातलो में हलि जाला। गुलबिया समाज के कायदा- कानून तूरिके गइल बिया त ओकरा नीमना- बउरा के फल ओकरे मिली।\nतहरा त ई बात जिनिगी भर कचोटी। लेकिन, हम भा तू कइओ का सकत बानीं जा? अधिका से अधिका थाना- पुलिस। त ओइमें अउरी मानहानि होई। ए से जवन भइल तवना के बिलवावे के कोसिस करऽ आ हे चार गो छोट- छोट बेटन खातिर पत्थल के करेजा बनावS। कहेवाला त एहूंगा कहेला, अब त समये अइसन बा। चलऽ, मुँह- हाथ धोवS आ सब सम्हारऽ।’\nबहुत देर ले सीताराम काका समुझावत रहि गइलें आ झींगुर खाली रोवते रहि गइलें। अगल- बगल गाँव के लोग टाटी लगवले रहे। गाँव भर के लोग कहल कि ए समय में पूरा गाँव तहरा साथे बा। गुलबिया खाली तहरे इज्जत ना रहलसिह। गाँव के सब बेटी गाँव के इज्जति हई। हमनीं के इज्जति गइल बा, दुख आ रिसि त बहुत बा, लेकिन उहे ध के बइठल त नइखीं जा रहि सकत। आपन अउरी काम देखल जरूरी बा आ तुहूँ देखS। सीताराम काका आ गाँव का लोगन की बाति से झींगुर का कुछ तिहा परल आ गमछा से आँखि पोंछे लगलें।\nसब होत रहे, लेकिन झींगुर के आपन खास पट्टीदार ललई कुछ ना बोलसु। कबो- कबो एने-ओने मुँह घुमाके मुस्किआइयो देसु, जइसे ऊ भीतरे- भीतर कवनो चउरंच रचत होखसु। दुइए दिन बाद ऊ चउरंच सोझहूँ आ गइल। झींगुर इनार से पानी भरत रहलें। ओही समय ललइयो पानी भरे चहुँपलें।\nझींगुर के इनार में पानी भरत देखके ललई ठाढ़ हो गइलें। जब झींगुर पानी भरिके इनार पर से हटलें त ललई इनार का जगती पर ठाढ़ होके आपन गगरा इनार में डललें आ झींगुर का ओर हिकारत का भाव से तकलें। झींगुर का कुछ बुझाइल, कुछ ना बुझाइल। बात उहवें खतम हो गइल। दोसरा दिने ललई इनार से पानी भरत रहलें।\nतले झींगुरो पानी भरे चहुँपलें। झींगुर अबे जगति पर आवहींवाला रहलें तले ललई बोलि परलें- ‘हाँ, हाँ, तनी रूकS। एने कहाँ चढ़ल आवतारऽ?’\nझींगुर पूछले- ‘काहें? का बात बा? हमरो त पनिए भरे के बा?’\nललई- ‘भरे के बा त भरि लिहऽ, हमरा भरला का बाद।’\nझींगुर- ‘काहें, इनार से एके अदिमी पानी भरेला का?’\nललई- ‘नाहीं, कइयो आदमी पानी भर सकता। बाकिर अब तू हमरा साथे पानी नइख भरि सकत।’\n‘काहें?’- झींगुर पूछलें।\n‘तू जानते नइखऽ ? ललइयो सवाल पर सवाल दगलें।\n‘ना, हम त नइखीं जानत।’- झींगुर कहलें।\n‘अब तू कुजाति बाड़S। तहार बेटी बिना बिआहे के उढ़रि गइल बिया। अब तू कबो हमरा साथे इनार से पानी नइखऽ भरि सकत, खाइल- पियल आ उठल- बइठल त अलगे बा।’- ललई एकसँसिए बिना लागलपेट के कहि दिहलें।\nसुनते झींगुर का बुझाइल कि भूकम्प आ गइल। चक्कर खाके कटला पेड़ जइसन भुइयाँ गिर गइलें। हाथ से बाल्टी छुटिके डगरत दूर चलि गइल। कुछदेर। बाद होश आइल त कइसहूँ उठलें आ आँखिन में लोर भरले दुआर पर पहुँच त गइलें, लेकिन फिनु से अनहोश हो गइलें।\nघर से मलिकाइन निकलली आ झींगुर के ई हालत देखिके पुक्का फारिके रोवे लगली। कुछलोग दउरल आइल आ झींगुर के खटिया पर सुताके डागदर बोलावे के उपाय कइल। डागदर साहेब अइनीं, दवा कइनीं।\nओहिदिन के खटिया धइल झींगुर फिनु खटिया ना छोड़लें। मलिकाइन पूछली-‘ई सब कइसे हो गइल ह?’\nझींगुर कहलें- ‘ए मलिकाइन, अब हमनीं कुजाति बानीं जा। ललई हमनीं के कुजाति छाँटि दिहले बाड़ें हो।\nई कुजाति रहिके जिअला से नीमन इहे बा कि हरमेशा खातिर दुनियाँ छोड़ि दीं।’\nमलिकाइन समुझावते रहि गइली।\nकबहूँ अपना खातिर त कबहूँ चारि गो छोट-छोट लरिकन खातिर जिए के कहते रहि गइली। लेकिन, झींगुर खटिया ना छोड़लें त ना छोड़लें। दवा होते रहि गइल, झींगुर के मुअल देह खटिया से बाँस का विमाने पर उतराइल।\nपिछला लेखलौंडा नाच\nअगिला लेखदीपक तिवारी जी के लिखल भोजपुरी कहानी किस्मत बदल गइल


सरकारी आवास खातिर मांगत घूस - Khabar Lahariya (खबर लहरिया)\nखबर लहरिया जिलावाराणसी\tसरकारी आवास खातिर मांगत घूस\nजिला वाराणसी, ब्लाक हरहुआ,गावं रामपुर मल्लाह बस्ती। इहां लगभग पन्द्रह घर में आवास नाहीं हव। इहां के लोग बतावलन कि आखिर कब तक हमने के मड़ई में गुजारा करल जाई।\nराजाराम समेत आउर लोगन के कहब हव कि हमने के पास घर ना रहे से बहुत परेशानी होला। राजाराम बतावलन कि हमरे एक ठे मड़ई हव। जेमे हमने दुनो बुढि़या बुढ़वा रहल जाला। हमार तीन लइका हयन तीनो अलग अलग रहलन। हमार लइकन मोटा काम करलन। पहिले के प्रधान से कहायल रहल लेकिन कुछ ना भयल। ए समय के प्रधान से कहे त ओन कहलन कि दस हजार रूपिया जमा करबा त आवास मिलि। हमने त कइसो कइसो आपन पेट चलाईला दस हजार कहाँ से देब।\nअलका के पति कमलेश के कहब हव कि जेकर 2002 के बी. पी. एल. सूची में नाम हव। ओमे कुछ लोग के आवास मिल गएल हव हव। आउर कुछ लोग के प्रस्ताव में नाम डाल देहले हई।


रंगा के भूमिका में सिराज भगत – Anjoria\nरंगा के भूमिका में सिराज भगत\nभोजपुरी के जानल मानल निर्माता निर्देशक रामाकांत प्रसाद के फिल्म ‘जानवर’ में रंगा के भूमिका निभावत सिराज भगत रामाकांत के शुक्रिया अदा करत कहलन कि ऊ सिराज के प्रतिभा पहिचनले आ अब ओकरा के दर्शकन से रूबरू करावत बाड़न. सिराज बतवलन कि एह फिल्म में ऊ खतरनाक विलेन के भूमिका में बाड़े. एकरा अलावे सिराज भगत चन्द्र बी वर्मा के फिल्म दलाल, जलेबी बाई, जइसन फिलिमो में खलनायक बन के सामने अइहें.\nबिहार के रहे वाला सिराज भगत के पढ़ाई लिखाई दिल्ली में भइल बा. इनका बचपने से भोजपुरी माटी से लगाव रहल बा आ अब फिलिमन का जरिये दर्शकन के मनोरंजन करे जात बाड़न भोजपुरी में.\n(दिनेश यादव के रपट से)\nशेविंग ब्लेड बेचवावे चलली सीमा सिंह\nभोजपुरी के इमरान हाशमी बनल कलुआ


लहँगा के ब्रेकिंग न्यूज – Anjoria\nAugust 25, 2018 Editor अगड़म बगड़म, फिल्म, मनोरंजन, सतमेझरा 0\nढेरे सनसनी बा. कवनो टीवी चैनल के भासा उधार ले लीं त ई कहल जा सकेला कि पूरा मुल्के में सनसनी बा. मुल्के काहे पूरा दुनिया में सनसनी बा. एगो टीवी चैनल एही मसला पर पूरा एक घंटा के रपट परोस दिहलसि कि – प्रियंका चोपड़ा अपना से बारह बरीस छोट दुलहा से बिआह करे जात बाड़ी. हम एह रिपोर्टर से पूछनी कि – तोहरा एहसे का कि बारह बरीस छोट से बिआह करे जात बाड़ी कि बड़ से ? कवनो जोर-जबरदस्ती, कवनो कानून त नइखे लाँघल जात एहमें. तोहरा केरल में 120 बरीस में आइल अइसन बड़हन बाढ़ नइखे लउकत ? एह बाढ़े का सगरी आयाम पर बतियाव, रपट बनाव. काहे एह फेरा में पड़ल बाड़ कि 12 बरीस छोट ह कि बड़.\nप्रियंका-प्रोग्राम के रिपोर्टर हमरा के एगो बरियार जबाब देके चुप करा दिहलसि कि छोट बड़ बाढ़ त हर साल आवत रहेले. बाकिर प्रियंका के बिआह त एके बेर होखी. उनुकर बिआह एही चलते आजु के सबले बड़का इवेन्ट बावे. आ ई कहि के उ रिपोर्टर फेर एह शोध में बिजी हो गइल कि प्रियंका चोपड़ा के होखेवाला पति उनुका से कतना छोट हउवे. ई आशनाई कब से चलत बा, कब शुरु भइल, कहाँ शुरु भइल.\nई देश बिआह प्रधान देश ह. बंदा पहिले अपना बिआह में अझूराला. पढ़-लिख के के नौकरी काहे करे के बा ? काहे कि बिआह ठीक-ठाक हो जाव, बालो-बच्चा ठीक-ठाक हो जा सँ. जवना आंटी लोग के आपने बिआह बड़ फजीहत से भइल रहुवे उहो लोग एही में परेशान रहेली लोग कि अपना कुटुम्ब-परिवार के फलाना लड़िकी के बिअह काहे नइखे हो पावत ? टीवी सीरियल त बिआहे भरोसे बाड़ी सँ. एक बिआह का बाद दोसरा बिआह के, फेर तिसरा बिआह के. फेर बिआह में तोड़-फोड़, फेर एगो नयका बिआह. फेर एगो अउर बिआह. बिआह-प्रधान मुल्क में सब कुछ बिआहे पर शुरु होला आ बिआहे पर खतम. बिआह के कहानिए ना ओराव.\nप्रियंका चोपड़ा के बिआह होखो. शुभकामना. बाकिर ई चैनल वाले काहे एह पर कपार खपावत बाड़ें कि प्रियंका के रोका में रसगुल्ला जवना दोकान से आइल रहुवे ओह दोकान के कर्मचारी झप्पूलाल से इन्टरव्यू कइसे हासिल कइल जाव ? अरे दोकान के कर्मचारी से काहे, सीधे ओकरा मालिके के इन्टरव्यू काहे ना ले लिआव ? बाकिर मालिक एलान क के बइठल बा कि ऊ एह पर बीबीसी, सीएनएन, भा अल जजीरा जइसन कवनो ग्लोबल चैनले के इन्टरव्यू दी. एगो चैनल के चीफ अपना रिपोर्टर से पूछत बा कि एहमें नाग-नागिन के डाँस वाला एंगल डालल जा सकेला कि ना ? का अपना रपट में बतावल जा सकेला कि ई लोग पिछला जनम में बिछुड़ल नाग-नागिन के जोड़ी ह. अब भारत-भूमि में एह लोग के पुनर्मिलन हो रहल बा.\nहम ओह चीफ के डपटनी कि का बेहूदा आइडिया खोजे में लागल बाड़ ? ऊ चैनल चीफ चहक के बोलल – चलीं अब रउरो कन्फर्म कर दिहनी कि ई बेहूदा आइडिया बा. अब त एकरा के हिन्दुस्तान नें हिट होखला से केहू रोकिए ना सके. हम त टेंशन में तब आइलें जब कार्यक्रम के केहू सउरदार बता देला. प्रियंका चोपड़ा के बिआह बहुते बड़ खबर बा. प्रियंका के बिआह जबले पूरा नइखे हो जात तबले ई खबर बाढ़-सूखाड़ पर भारी पड़त रही टीवी चैनलन पर.\nदेखतानी एगो चैनल पर ब्रेकिंग न्यूज आ रहल बा – सबले पहिले हम बताएब कि प्रियंका अपना बिआह वाला लहँगा कवना दोकान से खरीदिहें. सबसे पहिले हमरा चैनल पर. हार्ड न्यूज, ब्रेंकिंग न्यूज. आईं पूरा धीरज आ संयम सें प्रियंका चोपड़ा के बिआह होखे तकले इंतजार कइल जाव.


OmPrakash Singh – पृष्ठ5– Anjoria\nअक्टूबर 19, 2012 OmPrakash Singh\n“छोड़ु छोड़ु मखिया रे आजु के रतिया / हिया भरि देखुँ दमाद अलबेलवा रे.” बाकिर सासू करसु त का? “सासु के अँखिया लगल मधुमखिया रे/ देखहू ना पवली दमाद अलबेलवा…\n– जयंती पांडेय आज सबसे ज्यादा चर्चा दू बात के बा. पहिलका एफ डी आई आ दोसरका अण्णा चाचा के पार्टी में अलगा बिलगी. ई तऽ सबे जानत रहे कि…\nजवना दुखे अलगा भइनी तवने मिलल बखरा. कुछ लोग एह कहाउत के दोसरो तरह कहेला कि सास दुखे अलगा भइनी ननद मिलली बखरा. बात एके ह. कवनो जरूरी नइखे कि…\nअक्टूबर 15, 2012 OmPrakash Singh\nकाल्हु अतवार १४ अक्टूबर का दिने बलिया के श्रीरामविहार कालोनी स्थित “पाती” पत्रिका आ विश्व भोजपुरी सम्मेलन के बलिया कार्यालय पर एगो विचार आ कवि गोष्ठी भइल. एह गोष्ठी में…\nभउजी हो! का बबुआ? तोहरा के भोजपुरी में एसएमएस भेजला पर जेल ना नू होखी? काहे बबुआ? सुननी ह कि सरकार नियम बना दिहले बिया कि मेहरारूवन के भा लड़िकियन…\nपाती के सितम्बर २०१२ अंक प्रकाशित भइल. डाउनलोड कर के पूरा पत्रिका पढ़ीं. – डा॰ अशोक द्विवेदी भाषा ऊ हऽ जवन समय से उपजल परिस्थितियन में- हमहन के जिये आ…\nअक्टूबर 9, 2012 OmPrakash Singh\nना अँवटब, ना पवढ़ब, ना दही जमाएब. दूधवे उठा के पी जाएब, एके ओरहन रही. बात सही बा. रोज रोज के तकरार, ओरहन, तंज से तंग आ के कवनो चाकर,…\n– जयंती पांडेय हम भ्रष्टाचार के भविष्य के लेके निश्चिंत बानी. ई एकदम सत्य हऽ कि खाली हमनिए के देस में भ्रष्टाचार आ भ्रष्टाचरियन खातिर तमाम संभावना आ सुविधा बा.…\nअंग्रेजी के एगो बड़हन अखबार में3अक्टूबर के छपल खबर, कि भोजपुरी संविधान के 8वीं अनुसूची में शामिल त हो जाई बाकिर संघ लोक सेवा आयोग से एकरा के…


जहरीला शराब से छपरा के दरियापुर आ डेरनी में पाँच जने मरलें – टटका खबर\nजहरीला शराब से छपरा के दरियापुर आ डेरनी में पाँच जने मरलें\nदरियापुर आ डेरनी थाना के गाँवन के पाँच लोग जहरीला शराब पियला का चलते मर गइल जबकि अनेके लोग के हालत खराब बा. मरे वालन के गिनिती बढ़े के पूरा अनेसा बा. घटना मंगल का दिने शराब पियला का बाद शुरू भइल. मंगल के रात में दू जने के मौत भइल त तीन जने बुध का रात में मरलें.\nदुख के बाति बा कि एह घटना का बावजूद शराब कारोबारियन का दहशत का चलते केहु मुँह खोले के तइयार नइखे. ई लोग राजापुर मठिया का लगे शराब पियले रहुवे.\nTags: छपरा, डेरनी, दरियापुर


टटका खबर, शुक, चईत अँजोरिया चतुर्थी, 2078 विक्रमी – टटका खबर\nApr 16, 2021 आईपीएल, चुनाव, छठ, जौनपुर, पंचायत चुनाव, ममता बनर्जी, रमजान, सारण\nचुनाव के चार डेग चल चुकला आ पाँचवा उठे जा रहल डेग का बादो तृणमूल कांग्रेस खेला होबे के उमेद नइखे छोड़ले. जइसे एगो हैदराबादी मुस्लिम नेता के बयान आइल रहुवे कि पन्द्रह मिनट ला पुलिस हटा लीहल जाव त ऊ हिन्दुवन के सफाया करवा दीहें. कुछ वइसने गलतफहमी पलले ममता बनर्जी सोचत बाड़ी कि अबहियों चुनाव आयोग एगो मौका दे देव त पिछला सगरी डेग के हिसाब बराबर करा लीहें. कहत बाड़ी कि चुनाव आयोग बाकी के तीनो डेग एके डेग में नाप लेव. आ एकही दिन तीनो डेग के चुनाव करवावे. अलग बाति बा कि आयोग उनुका के मौका नइखे देबे वाला. पाँचवा डेग के चुनाव काल्हु शनीचर का दिने होखे जा रहल बा.\nचइती छठ महापर्व आजु से शुरु हो रहल बा. बाकिर बिहार में लगातार बढ़त कोरोना छूत का चलते एह साल प्रशासन सख्त हिदायत दिहले बावे कि सार्वजनिक जगहन आ घाटन पर अर्घ्य ना दे के अपना घरहीं दीहल जाव. आँगन भा छत पर पानी के छोट-छोट हौज बना के ई काम कइल जा सकेला.\nहिन्दू पर्व आ मुस्लिम पर्व पर प्रशासन के दोगला रुख आजादी का बादे से देखे के मिलत आइल बा. रमजान का महीना में सार्वजनिक जगहन पर सामूहिक नमाज पर ओतना कड़ा रुख ना ले पाई प्रशासन जतना कड़ा रुख ऊ हिन्दुवन पर ले लेला. दिल्ली उच्च न्यायालय रमज़ान का दौरान निजामुद्दीन मरकज मस्जिद में नमाज करे के इजाजत दे दीहले बा. जान जाईं कि पर साल कोरोना का शुरुआत में एह मरकज पर जमा भीड़ आ कोविड प्रोटोकॉल के उल्लंघन का बाद मरकज के बंद कर दीहल गइल रहुवे. बाकिर अब अदालत एकरा के खोले के इजाजत दे दिहलसि. कहलसि कि ऊ लोग दिल्ली पुलिस के गोहार लगा के अउरी सहूलियत पावे के कोशिश कर सकेला.\nसुप्रीम कोर्ट भारतीय अंतरिक्ष अनुसंधान संगठन के वैज्ञानिक नम्बी नारायणन पर 1994 में लगवल जासूसी के अछरंग आ ओकरा बाद भइल उनुकर प्रताड़ना के जाँच सीबीआई से करावे के आदेश दिहले बावे. श्री नारायणन के फर्जी जासूरी कांड में फंसावे वाला अधिकारियन का खिलाफ अब सीबीआई जांच करी.\nआईपीएल नीलामी में सबले महँग बेचाइल खिलाड़ी क्रिस मौरिस काल्हु महज 18 गेंद पर नाबाद 36 रन के जबरदस्त पारी खेलत राजस्थान रॉयल्स के जीतवा दिहलन. दिल्ली कैपिटल्स मैच हार गइल.\nजौनपुर भारतीय जनता पार्टी के जिला अध्यक्ष रहल आ तिलकधारी महाविद्यालय के प्रबंधक अशोक कुमार सिंह चौहान के निधन बियफे का दिने वाराणसी में हो गइल.\nवायदा कारोबार के साप्ताहिक निपटान का दिने काल्हु बियफे के शेयर बाजार में आखिरी घंटा में आइल जोरदार लिवाली का चलते बाजार बढ़त ले के बंद भइली सँ. सेंसेक्स में 260 अंक के आ निफ्टी में करीब 77 अंक के तेजी दर्ज भइल.\nसारण जिला के तरैया इलाका के डुमरी छपिया गांव के आदमी साइकिल से टीका लगवावे जात घरी मोटरसाइकिल का धक्का से घवाहिल हो गइलें आ उऩुकर मौत हो गइल.\nयूपी पंचायत चुनाव के पहिलका डेग में काल्हु प्रदेश के 18 जिलन में मतदाल करावल गइल. एह डेग में गोरखपुर, जौनपुर, प्रयागराज, भदोही, झांसी, बरेली, अयोध्या, आगरा, कानपुर, गाजियाबाद, महोबा, रामपुर, रायबरेली, श्रावस्ती, संत कबीर नगर, सहारनपुर, हरदोई अउर हाथरस में मतदान करावल गइल. कवनो जगहा से बड़हल बवाल के खबर नइखे.\nबिहारो में पंचायत चुनाव करावे के तारीखन के एलान दू तीन दिन में हो जाए के उमेद बा. प्रशासनिक तइयारी हो चुकल बा आ अब एलाने भर बाकी बा.


A rail accident that was averted in the nick of time – टटका खबर\nA rail accident that was averted in the nick of time\nTwo local trains coming from opposite direction were travelling on the same line. Fortunately one of the drivers realised his mistake and stopped the train immediately. It halted just 200 metres beforeasure collision. This happened on Howrah-Kharagpur route at Sankrail station.\nअतवार का दिने हावड़ा खड़गपुर रेल खण्ड का संकरइल स्टेशन का लगे हावड़ा जाये वाली ईस्ट कोस्ट एक्सप्रेस आ सामने से आवत पंसकुड़ा लोकल ट्रेन एके रेल लाइन पर चलत रही स. लोकल ट्रेन के ड्राइवर लाल बत्ती ना देखलसि आ आगा बढ़ि गइल. कुछ देर बाद ओकरा आपन गलती बुझाइल आ ऊ तुरते ब्रेक लगा के गाड़ी रोक दिहलस. दुनु ट्रेन एक दोसरा से मात्र दू सौ मीटर बाच गइल रही स. संजोग ठीक रहे कि ओह घरी एक्सप्रेस ट्रेन धीरे जात रहुवे आ ओकर ड्राइवर सामने से आवत गाड़ी देख के रोक दिहलस.\nलोकल ट्रेन के ड्राइवर के निलम्बित कर दिहल गइल बा. मामिला के जाँच के आदेश दे दिहल गइल बा. रेल मंत्री ममता बनर्जी हाल फिलहाल का दिन में सबले गैर जिम्मेदार रेल मंत्री साबित भइल बाड़ी जिनका बंगाल के राजनीति का आगा कुछुवो नइखे लउकत.\nPrakash Karat wanted to teachalesson to Manmohan and Sonia


एफ डी आई से नीयत सुधर जाई का हो – Anjoria\nDec 26, 2012 भोजपुरी, लस्टम पस्टम\nबाबा लसटमा नंद कहले , भाई रामचेला, जान जा कि लक्ष्मी मैया के सवारी तऽ उल्लू हऽ आ रुपिया पइसा के सवारी जरूर भईंसा होई.\nरामचेला पूछले, कईसे बाबा?\nकाहे कि भईंसा करिया आ बरियार होले सन. जेने जाले सन ओने भीड़ छंट जाला आ जेकरा के मन करे धकिया सकेला. रुपिया भी जवन करिया होला ऊ बड़ा बरियार होला. जेकरा चाहे ओकरा धकिया सकेला, जेकरा चाहे ओकरा किनारा कऽ सकेला. अभी एफ डी आई के मामला देखऽ सरकार माइनारिटी में रहे आ सभके धकिया देहलस. जान जा कि ई शुद्ध सरकार के बल ना रहे. एह में एफ डी आई के ताकत लागल बा. एफ डीआई दुनिया के पैसा के भईंसा हऽ. जे ऊ डिसाइड कऽ लेउ कि एने ढुके के बा तऽ कोनो तरह ढुकिये जाई. भईंसा जे बा. अब जे अंगरेजी जाने ला ऊहे एकर सम्पूर्ण माया जानत होई. ओइसने एगो आदमी हमरा के बतवलस कि एफ डी आई के माने होला फारेन डायरेक्ट इन्वेस्टमेंट. मानें कि विदेश से सीधे पइसा निवेश. हंगामा के सबसे बड़हन कारण सीधा पइसा निवेश बा. लेकिन अब हम का बताईं रामचेला कि पइसा सीधा केने से होला. पइसा अइसन टेढ़ चीज तऽ कहीं ना होला. ना आज बा ना काल्हु यहे ना काल्हु होई. तूं रामचेला अतना घुमल फिरल आ पढ़ल लिखल आदमी बाड़ऽ तूं आजु ले कवनो अइसन आदमी देखले बाड़ऽ कि जेकरा लगे पइसा होखो आ सोझ होखो. माने एफ डी आई पइसा के भईंसा हऽ. भईंसा केहु के परवाह ना करे. श्रीराम शर्मा के किताब में पढ़ने बानी कि भईंसा से बाघो डेराला. इहे कारन बा कि एफ डी आई के सामने मायाहवती जी गरजल भुला गईली. पहलवान नेताजी अखाड़ा छोड़ि के भाग निकलले आ बाहर लगले ताल ठोंके. जे अखाड़ा में ठहर गईल ऊ रगेद दिहल गइल. चाहे हार मान लेहलस. अब ऊ नियम के दोहाई दे रहल बा. अब भईंसा उनकर बात तऽ मानी ना. भगवा पार्टी के लोग राम जी के नांव ले ले के मार गदर मचावे ला आ अतना बात नईखे जानत कि गोंसाई तुलसी दास कहि गइल बाड़े कि ‘समरथ के नहिं दोष गोसाईं.’ पइसा समर्थ होला आ भईंसा भी समर्थ होला. पइसा समर्थ होला आ सबके धकिया देला. अगर तहरा बिस्वास नईखे तऽ सेठन के इहां जा के देखऽ लऽ ना डेरइलऽ तऽ गईलऽ. कवनो समारोह में जा के देखऽ बड़का सेठ के पास आम लोग कइसे हिनहिनात रहेला. ना हिनहिनाई तऽ अइसन धकियावल जाई जईसे भईंसा धकियावे ला. एफ डी आई के ना मनबऽ तऽ उहो वसहीं धकियाई जइसे भईंसा धकियावे ला.\nकुछ लोग कहऽ ता कि एफ डी आई से किसान आ गाहकन के बेसी फायदा बा. माने कि अबले जे लोग किसान आ गाहक के फायदा पहुंचावत रहे ऊ गलती कर रहे. अगर ई ठीक बा तऽ अंगरेजवन के राज के गुलामी काहे कहऽ ता लोग ओकरा के राजनीति के एफ डी आई कहे के चाहीं. अगर ओकरा से ईमानदारी आ जाइत तऽ आज अतना घोटाला ना होईत. बिदेश से खाली पइसा आ सकेला नीयत नाहीं. ऊ तऽ एनहीं के लोग के रही. आ वइसे भी रामचेला पइसा के नीयत कब ठीक रहल. दुनिया के सबसे बड़हन समस्या इहे हऽ.


लैंगिक समानता अउरी स्वतंत्रता खातिर समर्पित एगो राइडर (भोजपुरी)\nMarch 2, 2021 December 3, 2015 by Gaurav Singh\nराइडर राकेश लैंगिक समानता अउरी स्वतंत्रता खातिर समर्पित एगो राइड ‘राइड फॉर जेंडर फ्रीडम’ चला रहल बानी| पाहिले इहाँ के मीडिया रिसर्चर अउरी कंटेंट एडिटर के रूप में CSDS के साथे काम करत रही| कुछ समय कॉर्पोरेट कम्युनिकेशन के साथे भी काम कईनी| कुछ आन्दोलन से भी जुडाव रहल बा आ लेखनी पढनी उहाँ के हथियार रहल बा| कुछ समय उहाँ के स्टॉप एसिड अटैक आन्दोलन से भी जुडनी| पीड़ित के साथे कोर्ट कचहरी जात रहनी अउरी न्याय दिलवावे खातिर गुहार लगावत रहनी|\nलेकिन ओहिजा उहाँ के लागल कि एह काम एकर लॉन्ग टर्म खातिर हल नईखे ढूंढल जा सकत| अइसन घरेलु हिंसा, एसिड अटैक, भ्रूण हत्या अउरी तमाम लैंगिक भेदभाव के हल ढूंढल जरूरी बा| एकरा बारे में जानल जरूरी बा कि एकर शिक्षा दीक्षा कहाँ से हो रहल बा| इंजीनियरिंग करेके बा त बीटेक करेला लोग आ डॉक्टरी करेके रहेला त लोग MBBS करेला लेकिन अइसन हिंसा के शिक्षा कहाँ मिलेला ?\nएही खोज में साइकिल के माध्यम बनाके आज उहाँ के पूरा भारत भ्रमण कर रहल बानी| ग्राउंड लेवल प संवाद करके हल के बारे में चर्चा करनी| मार्च 2014 में दक्षिण भारत के चेन्नई से शुरू कईले बानी आज भी राइड कर रहल बानी| इहाँ के चार हजार किलोमीटर से ऊपर साइकिल से राइड कर चुकल बानी| उहाँ के ज्यादातर कोशिश रहेला कि नौजवान से एह बारे में बात कर सकी अउरी समझ सकी|\nचाय के दुकान, चौक, चौराहा, स्कूल, कॉलेज आदि जगह एगो छोट-छोट नुक्कड़ नाटक के सहारे आपन बात पहुचावे के कोशिश करीला| सबसे बड बात इ कि उहाँ के हर सभा के अंत में एगो प्रतिज्ञा जरूर दिवाइना| देश में कवनो बात के कोसल काफी आसान बा लेकिन ओह समस्या के करीब गईल आ हल ढूंढल काफी चुनौती भरल काम बा| हम एह मुद्दा के एह से उठावनी ह काहे कि इ एगो गंभीर मुद्दा बा जवना के जानल आ समझल काफी जरूरी बा|\nआखिर शुरू कहाँ से होला ?\nलैंगिक असमानता अउरी गुलामी के पहिला पाठशाला घर ह| ओहिजे से इस सब चीज पनपे शुरू होला| उम्र के साथे आगे चलके इहे घरेलु हिंसा अउरी एसिड अटैक के रूप ले लेला| हालाँकि घरेलु हिंसा, अपहरण, गैंग रेप आ एसिड अटैक एकर लक्षण ह| कारण कही अउर छुपल बा| जब से इ कूल्ह चीज ख़त्म नइखे होत तबले लैंगिक समानता के सपना नइखे देखल जा सकत| एकर एगो अउर कारण बा पारंपरिक दहेज़ प्रथा| घर से ही एकरा के पहिलही गढ़ दियाला दिमाग में, दोसरा शब्द में कही त एकतरह के बोली लगा दिआला कि कतना कीमत बा| लईका भले अपना पूरा जिनगी के कमाई से स्कॉर्पियो ना खरीद पावे लेकिन जब बियाह होला त एकर मांग करेला|\nखरीदला के बाद तेल भरे के भी बेवत ना रही जाला| तबो एगो ‘इगो’ खातिर इ सब मांगेला| ओकरा तनी मनी पढला लिखला के घमंड रहेला आ ओकरा लागेला कि एह सब से ओकर ढेर नाम होई| शादी तय हो जाला, खुदा न खस्ता कभी कभार एक समय में लड़की के बाबूजी सारा पईसा देवे में सक्षम ना हो पावेले| तब ओह लईकी के माध्यम बनाके शादी के बाद वसूली करे के कोशिश कईल जाला जईसे मानी कर्ज होखे ओह लोग प| इ प्रक्रिया ठीक अपरहनकर्ता लेखा बा| फिरौती मांगेला आ दबाव बनावे खातिर शोषण कईल जाला जवना के घरेलु हिंसा के नाम से हमनी के लक्षण के रूप में लउकेला|\nएकर अउर भी लोग कारन बा जईसे संस्कृति के ठेकेदार लोग| खासकर रुआ अगर नजर हरियाणा दने घुमाईम त एकर प्रभाव काफी व्यापक बा| लोग खाप पंचायत कहेला| उ लोग इ निर्णय लेवेला कि लड़की के का पहिने के चाही, केकरा से शादी करेके चाही आ समाज में कईसे रहे के चाही? अगर बारीकी से ओह लोग बात के समझम त एगो बात निर्णय के रूप में निकल के आई कि उ लोग लड़की के एगो बंधक के रूप में बनावे के कोशिश करेला| ओह लोग के निर्णय लोकतांत्रिक कईसे हो सकेला? लोग काहे मानो? के जनता चुनले बा का? ओह लोग के पंचायत में औरत के भी रखती जा अगर सच में संस्कृति के बरियार धरोहर बानी तब|\nओने भ्रूण हत्या आ शोषण के भी काफी व्यापक प्रभाव रहल बा| इहे कारण बा कि ओहिजा के लिंग अनुपात पूरा देश के अपेक्षाकृत कम रहेला| ताजुब के बात इ बा कि प्रशासन के भी साथ देवे के मजबूर होखे के परेला| एकरा ले दुर्भाग्य के का बात हो सकेला? प्रशासन में कार्यरत लोग के भय रहेला कि उ लोग भी ओही समाज के अंग ह कही ओह लोग के ‘हुक्का पानी’ (एक प्रकार से समाज से बहिष्कार) मत बंद हो जाव| गैंगरेप जईसन घटना के बाद भी राजनितिक मैदान के तरफ से भी बड़ा अजीबो गरीब बयान लईकिन दने इशारा करत ही आवेला|\nएगो पुरुष प्रधान वाला फीलिंग लोग के मन रहेला| कव बे अइसन घटना भी सुने के मिलल बा जवना में लोग लडकिन के काम ना करे देवेला| अगर लड़की तनिको विरोध करेले आ काम करे के कोशिश प जोर देले त ओकरा तेजाब हमला जईसन हिंसक हमला के सामना करे के पडला| लोग में जागरूकता के अभी कमी बा| लडकिन के राजनितिक भागीदारी ढंग से नईखे मिल पावत| अगर कवनो लईकी सशक्त होखे के ठानत भी बिया त ओकरा हजार तरह के पीड़ा आ शोषण से गुजरे के परत बा| फिल्म इंडस्ट्रीज में भी इहे हाल बा| कवन लड़की ग्राउंड लेवल से उठ के जाए के सोचत बिया त ओकरा तमाम तरह के बाधा के सामना करे के पडत बा|\nएह से इ कहल बिल्कुल मुनासिब नईखे कि खाली कम पढल लिखल लोग आ ग्रामीण परिवेश से ही अइसन समस्या उठेला| जबकी सच्चाई इ बा कि सबसे ज्यादा एकर समस्या पढल लिखल लोग में ही बा| तनी पढ़ लिख के अकड़ में आके देहज मांगे शुरू इहे लोग करेला, एकतरफा इश्क के बर्दाश ना कर पावे ला त एगो बदला के भावना में एसिड अटैक इहे लोग करेला, गैंग रेप जईसन मसला प उल्टा पुल्टा टिपण्णी आ बचावे के कोशिश इहे लोग करेला| एह राइड के मूल उद्देश्य बा कि ग्राउंड लेवल प जाके एह सब विषय के बारे में बढ़िया अनुभव लेवेके आ विचार जाने के फिर ओकर हल ढूंढे के प्रयास करेके|\nलैंगिक समानता काहे जरूरी बा?\nहाल में क्रिस्टीन लार्गाड़े, IMF के मैनेजिंग डायरेक्टर एगो बरियार चीज कहले रही कि काम के दिशा में लैंगिक समानता से भारत के 27%, US के 5% आ जापान के 9% जीडीपी में बढ़ोतरी होई| एगो अउरी खास बात बतावत बानी कि हमनी के देश में मैन्युफैक्चरिंग सेक्टर से कुल मिलाके खाली 14% ही जीडीपी में योगदान बा, जवन की एकदम आधा बा ओह कैलकुलेशन के मुकाबले| इहे ना हमनी के शिक्षा प 2-3 % जीडीपी के खर्च कर पावेनीजा आ रिसर्च प खाली 0.85%| हतना बड अर्थव्यवस्था वाला संसाधन लैंगिक असमानता के वजह से दबल बा जवना के पूरा पूरा विश्वास में लावल बेहद जरूरी बा| अब रुआ एह बात से अंदाजा लगा लिही कि कतना फायदा बा|\nअगर ओह लोग के कैलकुलेशन साचो सही बा त हमनी के देश में लोग महिला आरक्षण प काहे चिचिआला ? एकरा खातिर सेल्फी के अलावां देश में कवन विशेष कदम उठावल गईल बा ? पलायन करके तमाम शहर में घरेलु से लेके कंपनी तक काम करे वाली मेहरारुन खातिर कवनो एक्टिव सुरक्षा के बंदोबस्त बा जवना से तनख्वाह समय मिल सके अउरी शारीरिक शोषण से बचावल जा सके| शारीरिक, मानसिक, सामाजिक अउरी सामाजिक हिंसा के रोके के क़ानून होते हुए भी काहे असहाय बा| इहाँ तक कि कुछ केस खातिर फांसी के भी सजा के प्रावधान बा लेकिन अबले इ विश्वास में काहे ना आइल? इ सब चुनौती बा जवना प गौर कईल काफी जरूरी बा तबे लैंगिक असमानता कम हो पाई|\nलैंगिक समानता जरूरी बा ताकी राजनितिक अउरी आर्थिक रूप से महिला के भागीदारी सुनिश्चित कईल जा सके| चुकी महिला के सारा बात के पुरुष नइखे रख सकत उच्च स्तर प| अउरी नाही सही निर्णय ले सकत बा| एह से महिला के ओह स्तर प आइल जरूरी बा ताकि आपन हर तरह से समस्या के रख सको अउरी ओकर निदान कर सके| एकरा खातिर आरक्षण एगो माध्यम हो सकेला| एगो अउरी बरियार फैक्ट इ बा कि भारत में लगभग 50% औरत के सिर्फ 2% एसेट प हक़ बा| एह खाई के मिटावल जरूरी बा| चुकी जईसही धीरे धीरे पईसा के यूनिफार्म बटवारा होखे लागी ओसही आत्मविश्वास बढ़ी आ इ असमानता अपने आपे कम होखे लागी|\nलैंगिक समानता से ना सिर्फ आर्थिक बल्कि सामाजिक न्याय अउरी राजनितिक भागीदारी भी सुनिश्चित कईल जा सकत बा| जतना भी कानून बनल बा औरत के परिपेक्ष में उ सब तबे बेहतर तरीके से विश्वास में आ सकत बा जब ओह वर्ग के समान अधिकार मिलने शुरू हो जाए| काहे कि हमेशा से इहे कहल जात रहल बा कि कानून त बा लेकिन इम्प्लेमेंट नइखे हो पावत| लैंगिक समानता उद्योग जगत के ‘ह्यूमन कैपिटल’ लेखा बा| जब ले ह्यूमन कैपिटल विश्वास में ना आई तब ले सारा संसाधन, कैपिटल, लेबर सब के सब बेकार बा|\nजन जागरूकता अउरी सरकारी पहल के खास जरूरत\nएह समस्या के हल करे खातिर जन जागरूकता काफी जरूरी बा| जवना के राकेश जी विश्वास में ला रहल बाड़े अपना राइडिंग के माध्यम से| जगह जगह सभा करके आपन बात भी राखिले आशपथ भी दिलवाई ले| हमनी के देश में NGO अउरी जनसँख्या के अनुपात पुलिस अउरी जनसख्या के अनुपात से ज्यादा बा| तबो NGO जनजागरूकता लावे में भी असफल रहल बिया| ओकरा पीछे कारण बा कि NGO के खुद राजनीतिकरण हो रहल बा| जनजागरूकता लावे के कई गो माध्यम हो सकेला| स्कूल आ कॉलेज स्तर पर एह उद्देश्य के शुरुआत कईल जा सकत बा| सबसे बड बात इ कि अइसन चीज के शैक्षिण संस्थान से जोडल काफी जरूरी बा|\nलडकिन के निजी समस्या के सम्बंधित कवनो शैक्षणिक पहल नईखे| नाही लडकिन के राजनितिक भागीदारी बढ़िया बा जवना से उ आपन बात रख सको| सरकार के तरफ से एह सब के पहल बहूत जरूरी बा| शिक्षा ठीक बा लेकिन नैतिक शिक्षा के निश्चित रूप से कमी बा| हमरा समझ से कम से कम 12 कक्षा तक एकर जरूरत बा| आर्थिक समानता बढावल बेहद जरूरी बा जवना से लैंगिक समानता के विश्वास बढ़ी| एक ही नौकरी के महिला आ पुरुष के इनकम में भारी अंतर बा| उ रुढ़िवादी धारणा के ख़त्म करे के पड़ी कि महिला जाती पुरुष जाती वाला काम ना कर सकेला|\nअइसन असमानता शुरू करे में हमनी के प्रणाली के भी बहूत बड भूमिका बा| जईसे उदाहरन के रूप में जब नर्सरी अउरी एलकेजी में लड़का अउरी लड़की साथे शिक्षा लेत रहेला लेकिन जईसे कुछ क्लास ऊपर जाला उ खाचा बाँट दिहल जाला कि लड़की एक साथे अलगे आ लड़का अलगे बईठीहे| असमानता आ भेदभाव ओहिजो से शुरू होला| ओह असमानता के स्कूल लेवल प सरकारी पहल से खत्म कईल जा सकत बा| इ संभव बा काहे कि जवना घरी छुआछुत ख़त्म करे खातिर आवाहन कईल गईल रहे आ सरकारी कानून बनल रहे तब कोई के विश्वास ना होत रहे कि कबो इ ख़त्म हो पाई| लेकिन ओकर परिणाम कुछ साल बाद आज हमनी के सोझा बा|\nअपवाद के छोड़ देहल जाव त शायद ही कवनो कोना कोई जहाँ अभी भी ओह चीज के प्रभाव लउकी| बिहार में नितीश कुमार एह दिशा में काफी अच्छा काम कईले बानी| साइकिल वेग्रह लडकिन के सशक्त करे अउरी सामाजिक रुढ़िवादी धारणा तुरे में काफी अहम भूमिका निभईले बा| अईसन अउरी पहल के जरूरत बा जवना से एक एक करके लड़की घर से बहरी निकल के आपन क्षमता देखा पाव ताकी ओह लोग के आय के भी राष्ट्रिय आय में शामिल कईल जा सके|\nअंत में निष्कर्ष के रूप में हम इहे कहल चाहब सब लोग के आपन योगदान देवे के चाही एह समस्या के हल करे खातिर| सरकार केहू के बनो उ तब तक कुछ ना कर पाई जब तक लोग ओह चीज के प्रति जागरूक ना हो पाई| जे भी अइसन अभियान चलावत बा ओकरा के हर संभव मदद करे के चाही जवना से आपन लड़ाई के जारी रख सकस| राकेश जी के एगो इंटरव्यू में सुनले रही कि कव बे रोड प, चाय के दुकान के बहरी, कवनो स्कूल के सोझा रात गुजरले बानी| अइसन आदमिन के मेहनत में हमेशा सहयोग करे के चाही जवना से उत्साह अउरी आत्मविश्वास बढ़ो अउरी बेहतर करे के प्रयास कर सकस|\nलैंगिक असमानता प हर कोई के अपना घर से अपना बेटा आ बेटी से सोचे के शुरुआत करे के चाही| बढ़िया शिक्षा दीक्षा आ संस्कार दिही जवना से समाज में एगो बढ़िया प्रतिबिम्ब जाव| डिग्री वाला शिक्षा अलग चीज हो गईल आ अभिभावक वाला शिक्षा अलग चीज हो गईल| हमरा समझ से सरकार के तरफ से भी कुछ अईसन पहल के आवाहन करे के चाही जवना से बच्चा के साथे साथे अभिभावक के एगो वोकेशनल ट्रेनिंग देवे के जरूरत बा जवना से अभिभावक के भी ज्ञान होखे कि किशोरी अवस्था में लईका आ लडकिन के कईसे हैंडल करे के चाही|\nनोट :- हमार इ लेख ‘हेल्लो भोजपुरी’ के दिसम्बर अंक में छप चुकल बा|


बॉलीवुड मे 500 करोड़ रूपिया के कमाई करे वाली पहिलका फिलिम हो गइल “धूम 3” – टटका खबर\nबॉलीवुड मे 500 करोड़ रूपिया के कमाई करे वाली पहिलका फिलिम हो गइल “धूम 3”\nमुंबई 07 जनवरी (वार्ता). बॉलीवुड अभिनेता आमिर खान के फिलिम “धूम 3” ओवरसीज मिला के 500 करोड़ रूपिया से अधिका के कमाई करे वाली पहिलका फिलिम बन गइल बिया.\nयश राज बैनर में बनल धूम3पिछला 20 दिसंबर के रिलीज भइल रहुवे. बॉक्स आफिस के आंकड़ा से धूम3अबहीले भारतीय बाजार मे नेट 266 करोड़ रूपिया के कमाई कइले बिया. ओवरसीज मे एकर कमाई करीब 154 करोड़ रूपिया के रहल बा.\nइहो जान जाईं कि धूम के पहिला संस्करण साल 2004 मे आ दुसरका संस्करण साल 2006 मे बनावल गइल रहुवे, विजय कृष्ण आचार्य के निर्देशन मे बनल धूम3मे आमिर खान के अलावा अभिषेक बच्चन, कैटरीना कैफ आ उदय चोंपड़ा के खास भूमिका बा.\nTags: कमाई के रिकार्ड, धूम ३


टटका खबर, सोमार सबेरे, 25 दिसम्बर 2017 – टटका खबर\nआजु हमनी के कम गिनिती प कांग्रेस हँसत बिया बाकिर जल्दिए उहो दिन आई जब पूरा भारत में हमनिए के सरकार होखी आ तब देश उनुका प हँसी.\nएह बाति के भाखे वाला देश के पहिलका संघी प्रधानमंत्री अटल बिहारी बाजपेई जी के आजु जनम दिन ह. उनुकर अभिनन्दन करत बा सगरी देश. आजुए काशी हिन्दू विश्वविद्यालय के संस्थापक महामना पंडित मदन मोहन मालवीय जी आ ईसाई धर्म के शुरुआत करे वाला ईसा मसीहो के जनमदिन ह. बाकिर अबकी के संजोग कुछ अइसन बनल बा कि ईसा मसीह के जनमस्थली बेथलहेम प सन्नाटा घेरले बा. काहे कि अनेसा बा कि एह मौका प फिलिस्तिनी हमला हो सकेला. इजरायल के राजधानी जेरुसलम में अमेरिका के दूतावास ले जाए के एलान का बाद से दुनिया भर के मुसलमान दुखी बाड़ें. जबकि आधा जेरुसलम प इजरायली संप्रभुता के बाति राष्ट्रोसंध मानेला.\nआजु दिन में पीएम मौदी दिल्ली मेट्रो के एगो नया लाइन मेजेंटा लाइन के उद्घाटन करीहें. ई लाइन नोएडा के बोटैनिकल गार्डन आ दिल्ली के कालकाजी मन्दिर का बीचे बनल बा.\nपाकिस्तानी जेल में बंद भारत के नागरिक कुलभूषण जाधव के मेहरारु आ मतारी आजु उनुका से भेंट करे पाकिस्तान जात बाड़ी. भेंट इस्लामाबाद में पाकिस्तानी विदेश मंत्रालय का कार्यालय में होखी. भेंट क के ई लोग आजुए लवटिओ आई. भेट करत घरी भारत के उप-उच्चायुक्तो मौजूद रहीहें.\nListen Music – Upload Audio Files –\nकाल्हु भइल तिसरका आ आखिरी बीसबीसा क्रिकेट मैच में बीसीसीआई के टीम श्रीलंका टीम के पांच विकेट से हरा के सीरीज जीत लिहलसि,\nअरविन्द केजरीवाल जइसन नेता के देश प थोपे वाला समाजसेवी अन्ना हजारे फेरु आन्दोलन शुरु करे के धमकी दिहले बाड़न आ कहले बाड़न कि अगर सरकार लोकपाल ला उनुकर बाति ना मनलसि त ऊ आपन जान दे दीहें.\nसोचो वाली बाति बा कि भाजपा के बड़बोला सांसद शत्रु काल्हु अजमेर में पीएम मोदी के बड़ाई का सोच के कइलन. एह बिहारी नेता के बयान अकसरहाँ भाजपा का खिलाफे होखेला. पहिले नीतीश के चमचई क के जदयू में शामिल होखे के सोचत रहलें त नीतीश बाबू भाजपा से हाथ मिला लिहलें. ओकरा बाद इनकर आस्था लालू प्रसाद यादव में झलके लागल. अब जब चारा घोटाला मामिला में लालू फेरु जेलवासी बन गइलन त लागल बा लवटि के बुद्धु घरे आइल सोचत बाड़न. बाकिर का भाजपा नेतृत्व अइसनका साँप के अपना आस्तीन में पोसे के गलती करी ?\nअबहीं अतने. दिन भर के खबर लेके फेरु राति में आएब. टटका खबर सुने पढ़े ला रउरा के धन्यवाद देत बानी.\nTags: अटल बिहारी बाजपेई, बीसबीसा क्रिकेट मैच, भाजपा के बड़बोला सांसद शत्रु, महामना पंडित मदन मोहन मालवीय